Novi Pazar: Stiglo 1.200 kineskih vakcina - Društvo - Dnevni list Danas\nPočetna » Društvo » Novi Pazar: Stiglo 1.200 kineskih vakcina\nVakcinisanje građana Novog Pazara protiv virusa korona počeće, najkasnije, sledećeg ponedeljka – rekao je direktor novopazarskog Zavoda za javno zdravlje (ZZJZ) dr Šefadil Spahić, nakon današnje sednice Gradskog štaba za vanredne situacije.\n0Piše: S. Novosel 19. januara 2021. 20.14\n-Pored već formiranih punktova u Domu zdravlja i Zavodu, u Domu omladine biće preuređen prostor za novi punkt,jer ispunjava sve preporuke Ministarstva zdravlja. Sinoć smo dobili 1.200 doza kineske vakcine, kojom smo danas vakcinisali zdravstvene radnike. Do sada smo vakcinisali i revakcinisali 74 osoba u Gerontološkom centru i više od 250 zdravstvenih radnika – rekao je dr Spahić i dodao da se ZZJZ za vakcinisanje prijavilo više od 100 stanovnika ovog grada.\nDr Spahić je ocenio da je „epidemiološka situacija u Novom Pazaru i dalje nestabilna i nesigurna, ali da je,u poslednja dva dana, stanje blago stabilizovano“.\nepidemija, Korona virus, Novi Pazar, pandemija, vakcinacijaNovi Pazar\nNovi Pazar: Povećava se broj prvih pregleda


Vučić: Srbija će zaštititi svoje granice - Nova Borba\nVučić: Srbija će zaštititi svoje granice\nVlada Srbije formiraće zajedničke timove policije i Vojske Srbije koji će zaštiti granice Srbije od ilegalnog ulaska migranata, ali i od ilegalnog i kriminalnog ponašanja naših i tuđih krijumčara, izjavio je danas Vučić.\nVučić je na konferenciji za novinare rekao da je na sednici Biroa za koordinaciju službi bezbednosti odlučeno da se na osnovu Zakona o odbrani formiraju zajedničke snage policije i vojske i da je za to potrebna saglasnost predsednika Srbije Tomislava NIkolića, koju je on i usmeno dao.\nVučić je rekao da je migrantska kriza za Srbiju najteža, da je od jutros u sedam sati na teritoriji Srbije registrovano 2.699 lica, od toga preko 85 odsto iz Avganistana i Pakistana i veoma mali broj lica iz Sirije.\n"Imamo situaciju u kojoj lica iz Avganistana i Pakisana nemaju nijednu šansu da budu primljeni u EU, a preko naše teritorije su došli do granica EU. Srbija je primorana da zaštiti svoje nacionalne i državne interese i u skladu sa tim mi smo danas jednoglasno, ali i u saradnji sa predsednikom Nikolićem, sa kojim smo imali konferencijski razgovor, doneli predlog i sa njim ćemo za nekoliko minuta izaći pred predsednika", rekao je Vučić.\n"Znate da je Srbija od početka krize vodila veoma odgovornu i ozbiljnu politiku, koja je pokazala punu solidarnnost i humano lice Srbije, jedna smo od retkih zemalja koja ni jednog trenutka nije pokušavala da podiže ograde. Srbija to neće činiti ni u buduće", poručio je Vučić.\nVučić je objasnio da će zajednički timovi vojske i policije služiti za zaštitu granice Srbije od ilegalnog ulaska migranata, kao i zaštite od ilegalnog i kriminalnog ponašanja srpskih i tuđih krijumčara ljudima.\n"Oni će biti najstrože kažnjavani. Naši tužioci i sudovi preduzimaće sve zakonom propisane mere da se kriminal zaustavi i da jasno svima pokažemo da Srbija ne može da bude parking za Avganistance i Pakistance koje niko drugi u Evropi ne želi da vidi, a kamoli da ih primi", rekao je Vučić.\n"Ali bićemo veoma oštri prema građanima Srbije koji misle da kriminalom mogu da steknu veliku protivpravnu korist čineći najlošije stvari protiv svoje države i naroda", rekao je Vučić.\n"Tu nam je procedura oko 30 dana, sa minimalnim šansama da azil i dobiju. A oni koji ne izraze zahtev, biće prema predviđenim zakononskim procedurama udaljeni sa naše teritorije", rekao je Vučić.\n"Naš je posao da i dalje tražimo od Evropske unije sveobuhvatno rešenje, očekujemo da to rešenje postoji, ali rešenje nije u tome - pomoći ćemo vam, a svakog dana broj treba da se poveća oko 600, 700... to nije ni pomoć ni podrška prijatelja, ako hoćete da nam pomognete, uradite tom ako ne, pomoći ćemo mi sebi", rekao je Vučić.\nBiće obezbeđena puna sloboda kretanja građanima u Beogradu i u drugim gradovima, jer se, rekao je, zna gde su mesta za migrante.\n"Imaćemo dobar odnos, pružaćemo pomoć i podršku, hranićemo ih, davaćemo piće i nećemo ličiti na one koji su se prema njima od početka loše odnosili", rekao je Vučić.\n"Nećemo dozvoliti nijedan napad na građane Srbije muslimanske veroispovesti, niti propagiranje mržnje i nasilje prema njima", izjavio je Vučić.\nVučić pozvao građane da ne putuju u Tursku, jer situacija još nije jasna i ne može da im se garantuje bezbednost, najavio organizovane letove za povratak turista.\nPredsednik vlade Aleksandar Vučić izjavio je da se nada da će Turska prevazići sve probleme, uspostaviti demokratski poredak mir i stabilnost jer je to od vitalnog značaja, ne samo za Tursku, već i za Bliski Istok i za Srbiju.\n"Uvereni smo da će Turska, kao velika i izuzetno značajna zemlja, imati snage da se tako ponaša u budućnosti i da volju turskog naroda i građana provede u delo", rekao je Vučić u obraćanju medijima posle sednice Biroa za koordinaciju službi bezbednosti.\nSrbija će čuvati i štititi regionalnu stabilnost\nPredsednik vlade Aleksandar Vučić poručio je danas da će Srbija svim političkim sredstvima čuvati i štititi regionalnu stabilnost.\nVučić je u obraćanju posle sednice Biroa za koordinaciju službi bezbednosti, govoreći o regionalnoj stabilnosti, rekao i da je Srbija u svakom momentu spremna da sačuva i zaštiti granice i interese naše zemlje.\n"O tome smo imali duge razgovore, ovo je sve što mogu da vam saopštim o tome", rekao je Vučić.


Radio Mostar na frekvenciji 106.5 MHz sa predajničke lokacije Lokacije Mikuljača/Mostar, nestao je iz etra.\nPripremio dopisnik bloga, Ante iz Bosne i Hercegvine\n- Radio Atlas 90,0 MHz i Jadran na frekvenciji 101,7 MHz sa lokacije Spas/Budva, nestali su iz etra.\n- Radio Budva na 106,0 MHz sa lokacije Velji Grad/Bar, moze se čuti sa boljim prijemom signala, u Pržnu, Rafailovićima, Bećićima, Zavali i Budvi.\n- Sa lokacije Spas/Budva najbolje pokrivaju područja opštine Budva, DRS na 97,1 MHz i Adriatic na 104,3 MHz.\n- Radio Elmag na 105,3 MHz sa lokacije Spas/Budva, emituje tišinu.


Naslovnica Plus Vijesti BiH spomenuta u prijedlogu rezolucije američkog Kongresa o ubistvu generala Soleimanija\nU prijedlogu rezolucije, koji je već predstavljen Odboru za vanjske poslove Senata, Cruz spominje se i Bosna i Hercegovina.\nNadalje, u rezoluciji se spominje da je Soleimani 31. decembra 2019. rukovodio napadom na Američku ambasadu u Iraku, te da je planirao napade u Njemačkoj, Bosni i Hercegovini, Bugarskoj, Keniji, Bahreinu, Turskoj i u drugim zemljama.\nSoleimanija se u rezoluciji gleda kao na “vođu terorista Islamske revolucionarne garde elitne jedinice Kuds” koja se opisuje kao organizacija i globalna teroristička prijetnja SAD-u i međunarodnoj zajednici.\n“Soleimani je bio arhitekta terorističkih napada u Iraku, Afganistanu i drugdje u kojima je ubijeno stotine državljana Sjedinjenih Američkih Država, a oružje i improvizovani eksploziv direktno je dobijao od Islamske revolucionarne garde”, stoji u rezoluciji.\nTreba i napomenuti da je Zastupnički dom američkog Kongresa usvojio u četvrtak rezoluciju kojom se ograničavaju ovlasti predsjednika Donalda Trumpa u daljnjim vojnim akcijama protiv Irana, nekoliko dana nakon što je Trump naredio napad dronom u kojem je ubijen iranski vojni komandant Qasem Soleimani.\nPrethodni članakRazvoj vida kod beba\nNaredni članakJOŠ JEDAN NAPAD NA PJEVAČA: Gost mu razbio glavu, ima 12 kopči na glavi


Igbala dočekala Ekrema : Crveni tepih\nIgbala dočekala Ekrema\nDa Ekremu Jevriću sledi žestoko ribanje od supruge Igbale možda se najbolje može zaključiti po fotografiji snimljenoj na njujorškom aerodromu, posle njegove četvoromesečne ekskurzije simbolično nazvane „Eki voli Vendija“.\n- Kako je sleteo na aerodrom, Ekrem je bukvalno skočio Igbali u naručje. Počeo je odmah da je ljubi, grli i mazi, ne obazirući se na nekoliko hiljada ljudi. Za to vreme, njegova supruga je blago rečeno bila hladna, ali se udostojila jednog zagrljaja i poljupca, verovatno da narod ne vidi koliko je ljuta. Po njenom ponašanju moglo se zaključiti da se nije mnogo uželela svog Ekija, a i sama je nekoliko puta rekla da neće moći da pređe preko nekih stvari i zaboravi one „izlete“ sa Vendi. Ekrem joj je na aerodromu ponavljao da je voli, kako je jedva čekao da je vidi i da mu je neverovatno nedostajala. Po Igbalinom izrazu lica se moglo videti da mu ne veruje, pa je čak u jednom trenutku, kada je hteo da je poljubi u usta, okrenula glavu – rekao je za „Alo!“ izvor blizak Jevrićima i dodao da su odmah nakon sletanja aviona otišli u njihov dom ne bi li na miru popričali o svemu što se dešavalo u poslednje vreme.


G7 ocenila kao političko hapšenje i pritvor Alekseja Navaljnog u Rusiji | Novinska agencija Beta\nSVET | 26.01.2021 22:05 > 26.01 22:05\nZemlje G7 osudile su danas pritvor iz "političkih" razloga ruskog protivnika Kremlja Alekseja Navaljnog i zatražile njegovo "neposredno i bezuslovno puštanje na slobodu", kao i njegovih pristalica uhapšenih u subotu tokom protesta širom Rusije.\nU zajedničkoj saopštenju koji je prenela Velika Britanija jer ove godine predsedava Grupom sedam industrijski najrazvijenijih zemalja sveta, šefovi diplomatija Velike Britanije, SAD, Francuske, Nemačke, Italije, Japana i Kanade naveli su da su "jedinstveni u osudi hapšenja iz političkih razloga i pritvora Alekseja Navaljnog".\nMinistri G7 su izrazili "izuzetnu zabrinutost zbog pritvora nekoliko hiljada demonstranata i novinara" tokom nedavnih protesta u Rusiji, i zatražili i njihovo oslobadjanje.\n"Neprihvatljiva je nasilna represija policijskih snaga nad pravom pojedinca da izrazi svoje stavove", navodi se u saopštenju.\nŠefovi diplomatija su ocenili da takvi dogadjaji "potvrdjuju kontinuirani negativni trend kojim se u Rusiji smanjuje prostora opoziciji, civilnom društvu, aktivistima za ljudska prava i nezavisnim glasovima".\nNavaljni je krajem avgusta iz Rusije prebačen u Nemačku gde se mesecima lečio i oporavljao od trovanja nervnim agensom. Protivnik Kremlja uhapšen je 17. januara po povratku u Rusiju.\nNjegove pristalice su se okupile u subotu širom Rusije tražeći njegovo puštanje na slobodu.\nPrema navodima nevladine organizacije OVD-Info, gotovo 3.900 ljudi privedeno je tokom protesta.\n"Nastavićemo da pažljivo pratimo rusku reakciju na pozive medjunarodne zajednice za puštanje na slobodu Navaljnog, demonstranata i novinara koji su samovoljno privrede, kao i krivičnu istragu o njegovom trovanju", naveli su ministri spoljnih poslova zemalja G7.


Evropljani glasaju na ‘najbitnijim’ izborima\nOstali koji žele da prekinu ili potisnu federalističke trendove, pa čak i da ukinu Evropsku uniju u cjelini, također se suočavaju s problemima. Neki od njih koji su osvojili vlast na nacionalnom nivou također se moraju suočiti s razočaranim pristalicama – posebno italijanski koalicioni partneri Liga i pokret Pet zvijezda.\nOpisujući ih kao “nesumjnivo najbitnije” od prvih evropskih izbora održanih u 1979., centristički francuski predsjednik Emmnuel Macron ponovo je istaknuo značaj evropskih standarda, pozivajući na saradnju među konzervativcima, socijalistima i zelenim kako bi se suprotstavili bloku antievropskih snaga.\n– U današnjem svijetu potrebna nam je snažnija, jedinstvenija Evropa – izjavio je Macron za belgijske novine Le Soir. Upitan vjeruje li da njegovi protivnici mogu uništiti EU, on je odgovorio “Naravno”.


Novi projekat zapošljavanja i samozapošljavanja | Palelive.com\nPočetna Regija Višegrad Novi projekat zapošljavanja i samozapošljavanja\nVIŠEGRAD – Opština Višegrad raspisaće 15. januara javni poziv za zapošljavanje i samozapošljavanje u okviru projekta koji se realizuje uz podršku Vlade Švajcarske.\nPoziv će biti otvoren do 15. februara, a za učešće je moguće aplicirati sa poslovnom idejom koja podrazumijeva formalno osnivanje privrednog subjekta.\nPoziv će biti otvoren za fizička lica sa prijavljenim mjestom boravka na području opštine Višegrad i organizacije civilnog društva.\nOpština Višegrad i predstavnici Projekta zapošljavanja mladih, koji se realizuje uz podršku Vlade Švajcarske, potpisali su ugovor o saradnji, s ciljem zapošljavanja i samozapošljavanja stanovništva na području Višegrada.\nVlada Švajcarske izdvojila je na nivou BiH za projekat zapošljavanja mladih više od milion švajcarskih franaka.\nPrethodni članakProjekat za bezbjedniji grad\nNaredni članakMitropolit Hrizostom služio Svetu liturgiju


Bolnica, Grad i opštine finansiraju usavršavanje ljekara Bolnice "Srbija" - FILTER\nBolnica, Grad i opštine finansiraju usavršavanje ljekara Bolnice “Srbija”\nU Bolnici “Srbija” u Istočnom Sarajevu danas su potpisani ugovori o sufinansiranju 10 specijalizacija i dvije supspecijalizacije ljekara ove zdravstvene ustanove.\nSpecijalizacije i supspecijalizacije iz kardiologije i dječije endokrinologije, finansiraju Bolnica, grad Istočno Sarajevo, te opštine Istočno Novo Sarajevo, Istočna Ilidža, Pale i Trnovo.\nDirektor ove bolnice Nebojša Šešlija izrazio je zadovoljstvo što se sve veći broj lokalnih zajednica uključuje u dalju edukaciju ljekara Bolnice “Srbija”, jer bez njihove pomoći ova zdravstvena ustanova ne bi mogla iznijeti finansijski teret.\n“Riječ je o uplati školarina koje Bolnica treba platiti ljekarima na fakultetima”, naveo je Šešlija, te ponovio da samo jaka Bolnica, kao stub razvoja grada Istočno Sarajevo, garantuje i opstanak stanovništva na ovom području.\nOn je istakao da su svi svjesni značaja Bolnice “Srbija” za Sarajevsko-romanijsku regiju bez obzira iz koje političke partije dolaze.\nŠešlija je naveo da će sada Bolnica “Srbija” imati 26 specijalizanata, pet supspecijalizanata, te dodao da je poslije Kliničkog centra Banjaluka ova zdravstvena ustanova sa najviše raspisanih specijalizacija i supspecijalizacija u protekle dvije godine.\nGradonačelnik Istočnog Sarajeva Ljubiša Ćosić izrazio je zadovoljstvo što je nastavljen proces usavršavanja ljekara Bolnice “Srbija”, jer bez medicinskog i nemedicinskog osoblja i njihove edukacije ne može da funkcioniše sekundarni i tercijarni nivo zdravstvene zaštite u gradu i regiji.\nOn je podsjetio da je prošlog mjeseca obilježeno 100 godina bolničkog liječenja u ovoj zdravstvenoj ustanovi, te istakao da se danas mora raditi na većoj stručnosti ljekara kroz njihove specijalizacije.\nĆosić je izrazio zadovoljstvo što su se grad i njegove lokalne zajednice uključile u ove aktivnosti, te dodao da je grad Istočno Sarajevo ove godine izdvojio 20.000 KM, kao i da će u narednim godinama taj iznos biti daleko veći.\nOn je naveo da je grad finansirao jednu studiju izvodljivosti, finansijsko funkcionisanje Bolnice “Srbija”, za koju je rekao da će brzo biti usvojena na Skupštini grada.\nPrema njegovim riječima, ona će biti osnovni dokument prilikom pregovora sa Vladom Republike Srpske o još većim izdvajanjima za ovu bolnicu.\nĆosić je rekao da će u narednoj godini izdvojiti 150.000 KM za izgradnju parka u krugu ove zdravstvene ustanove, te napomenuo da se vode pregovori sa Ministarstvom zdravlja i socijalne zaštite Republike Srpske kako bi se ušlo u proces rekonstrukcije jednog objekta, koji će biti budući objekat doma za stara i iznemogla lica, takođe, u krugu Bolnice.\n“Nadam se da ćemo doći do sume od 150.000 do 200.000 KM, koliko nam je potrebno da završimo veliki parking ispred Bolnice kako bi bio riješen i ovaj problem”, naveo je gradonačelnik Istočnog Sarajeva.\nInternista Ivana Lalović, koja ide na supsecijalizaciju iz kardiologije, izrazila je zadovoljstvo što je uprava Bolnice nastavila trend usavršavanja svojih ljekara, kao i što su grad i njegove lokalne zajednice pružile pomoć ovim mladim ljekarima, jer je njihova edukacija dugotrajan proces koji iziskuje mnogo vremena, truda, ali i finansijskih sredstava.\nSpecijalizant otorinolaringologije Danijela Trišić zahvalila je gradu i opštinama koje učestvuju u usavršavanju mladih ljekara jer je njihova želja da se dalje usavršavaju, što je veoma skupo i dugotrajno.\nTags: Bolnica „Srbija“ specijalizacija supspecijalizacija\nPrethodna Podjela novogodišnjih paketića i predstava u KC Pale\nSledeća Koroman: Osjetljive kategorije stanovništva zaslužuju posebnu pažnju


Prvi trening fudbalera Slobode sa novim šefom stručnog štaba\n14.09.2017. u 23:36 Broj citanja: 2363\nSlavko Petrović, koji je prije nekoliko dana imenovan za novog šefa stručnog štaba FK Sloboda, danas poslijepodne je na stadionu Tušanj odradio prvi trening sa ”Crveno – crnim”.\nBio je to ujedno i posljednji trening ekipe Slobode na domaćem stadionu pred utakmicu 8. kola fudbalske BHT Premijer lige Bosne i Hercegovine.\nFudbaleri Slobode već sutra putuju u karantin u Vitez, dok u subotu gostuju kod ekipe Mladosti iz Doboja kod Kaknja, a utakmica se igra u 16:00 sati.\nEkipu Slobode će na ovoj utakmici s klupe najvjerovatnije predvoditi pomoćnik šefa stručnog štaba Amir Spahić, budući da administrativni poslovi u vezi registracija Petrovića u Fudbalskom savezu BiH, još uvijek nisu završeni, što bi trebalo biti okončano naredne sedmice.\nDanas je predstavljen i novi član stručnog štaba Slobode, a riječ je o četrdesettrogodišnjem Milanu Bosancu, koji je posljednji angažman imao u BSK ”Borča”.


Veliko tržište Irana šansa za izvoz bh. proizvoda – Senzor.ba\nBiH i Iran imaju značajne privredne potencijale i pred dvjema zemljama su brojne mogućnosti za ekonomsku suradnju, posebno u oblastima energije, metalske i agroindustrije industrije, građevinarstva, papirne industrije i drugim sektorima – istaknuto je danas na Privrednom forumu BiH – Islamska Republika Iran.\n“Najvažnije je da se dovrši sporazum o preferencijalnoj trgovini, a također je bitno da naši proizvođači imaju priliku da iz Irana povoljnije uvezu kvalitetene sirovine i materijal za proizvodnju. Treba naglasiti i da je Iran jedno veliko tržište gdje se može plasirati veliki broj naših proizvoda”, istakao je Egrlić.\n“Za razliku od političkih odnosa kojima u ovom periodu možemo biti izuzetno zadovoljni, mi dosad nismo razvili ekonomsku saradnju i odnose kakve bismo željeli i za kakve postoje potencijali na obje strane. Nadam se da će ova posjeta rezultirati time da se naša ekonomska saradnja na različitim poljima razvije”, naveo je Khansari.\n“Šanse postoje, obzirom da BiH ima svoje izvozne adute, ali postoje brojne prepreke boljoj ekonomskoj saradnji – bolji sporazum o preferencijalnoj trgovini, a tu je i jedan vrlo rigidan vizni režim koji onemogućava posjete i bržu komunikaciju privrednika dvije zemlje, ali i neadekvatan režim saradnje banaka, odnosno platni promet”, kazao je Šarović.\n“S druge strane, Ministarstvo je u završnoj fazi sa Iranom u vezi sporazuma o preferencijalnoj trgovini, kojim bi jedan broj proizvoda, odnosno jedan broj tarifnih linija, gdje su šanse BiH, gdje imamo respektabilne izvozne kapacitete, za te proizvode bi u Iranu bile smanjene ili ukinute carine. Time bi se olakšala trgovina i naš prizvod bi bio konkurentniji. Na isti način bi ustupci bili napravljeni iranskoj strani”, kazao je Šarović.\n“Kada je riječ o problemu vezanom za platni promet, razlog su ranije sankcije koje su bile prema Iranu i to je pitanje za Centralnu banku i bankarski sektor u BiH. Privrednici iz BiH samo traže da to pitanje bude riješeno na isti način kako je riješeno u EU”, kazao je Šarović.


Besomučna trka velikih sila: Ko pre do vakcine, penje se na tron globalne politike - Sputnjik Srbija\n05:24 17 Januar 2021\n07:03 07.08.2020 (osveženo 15:57 07.08.2020) Preuzmite kraći link\nEpidemija virusa korona pokosila je već 685.780 ljudi širom sveta, a 19 milona je zaraženo ovim virusom. Nova vakcina kao spas protiv ove pošasti pretvorila se u cilj besomučne trke moćnih država kao da im ta „pobeda“ obezbeđuje i vrh u globalnoj politici.\nSvetski epidemiolozi već upozoravaju da takav pristup velikih sila može da oteža borbu protiv bolesti, a sa tim se slaže i sagovornik Sputnjika Jovan Kovačić, član Izvršnog komiteta Trilateralne komisije. On ne misli da će onaj ko prvi izbaci vakcinu biti „predvodnik novog svetskog poretka“ ili da će osvojiti političku nadmoć u bilo kom smislu na duži period.\nVelike sile u trci za vakcinu protiv kovida 19\n„Ako Kinezi ili Rusi prvi izađu sa vakcinama, to će biti politički oportuno i te kako za te zemlje, a naići će na ogroman otpor njihovih rivala na globalnoj sceni. Ukoliko pak Moskva ili Peking izbace vakcinu mesec dana posle, na primer, Engleza ili Amerikanaca, pa je nama daju, mogla bi da izbije ’frka‘. Po principu, što uzimate od Rusa, a ne od nas“, navodi naš sagovornik.\nKovačić kaže da dugo ništa ovako nije pomerilo čovečanstvo iz ose kao što je ova bolest, a razmišljanje koje se može videti u svetskim medijima, da onaj ko bude imao vakcinu može da stavi svet pod kontrolu, pokazatelj je do koje granice je globalna politika spremna da ide zbog premoći i ekonomske dobiti.\n„Vakcina će svakako doneti određenu dobit, ekonomsku i političku kao krajnju konsekvencu. Države će se otimati od koga će da kupe, proizvođači koga će angažovati za proizvodnju... Biće ozbiljna utakmica i neko će izaći kao pobednik, a neko kao uvređeni gubitnik. Ali, i to će proći za godinu ili dve“, objašnjava Kovačić.\nFarmaceuti će pobediti\nGledano kroz naočare ekonomije neko će debelo da zaradi na vakcini, kaže on, jer se kapitalizam brzo adaptira na nove potrebe tržišta.\n„Farmaceutska industrija će najstrašnije profitirati. Vrlo brzo će doći do saradnje između farmaceuta, nezavisno u kojim su zemljama, jer će se dogovarati oko cene, tako da nijedna vakcina ne bude mnogo jeftinija u odnosu na druge“, uveren je on.\nS obzirom da ekonomija i politika idu ruku pod ruku, Kovačić ne sumnja da će se paralelno odvijati i politički rat oko vakcina.\n„Biće interesantno, na primer, ako Englezi prvi izbace vakcinu, da li će je prvo prodati Amerikancima, što im Evropa ne bi zaboravila. Ili, ako se pojavi ruska vakcina prva, da li će biti odbačena od Zapada jer su prema Rusiji uvedene sankcije. Nažalost, verujem da će to Amerikanci očekivati iz političkih razloga, što je užas!“, kaže sagovornik Sputnjika.\nVeć viđena besomučna bitka supersila\nTrenutno je 21 vakcina u fazi kliničkog ispitivanja i sve zemlje nastoje da se obezbede. Manje i siromašnije države uglavnom pokušavaju da osiguraju nabavke preko zajedničkih međunarodnih šema kao što je COVAX, koju vodi SZO i Koalicija za spremnost na epidemije (CEPI).\nDo sada je ovom projektu pristupilo 90 siromašnih država, a 75 bogatih je izrazilo nameru da ga finansira. Međutim, SAD, Kina i Rusija nisu pokazivali interesovanje za ovu šemu.\nU međuvremenu, ove zemlje, zatim EU i Indija, nastoje da samostalno razviju vakcinu ili sklope sporazume sa farmaceutskim kompanijama kako bi obezbedile neophodne zalihe za sopstvene potrebe, čime se, po mišljenju stručnjaka, zanemaruju globalni interesi. Testiranje pet vakcina u Kini i četiri u SAD poprimilo je, kako piše „Vašington post“, političku dimenziju koja podseća na nadmetanje za tehnološku dominaciju tokom Hladnog rata, uključujući i „trenutak Sputnjika“, kada je nakon lansiranja sovjetskog satelita 1957. započela besomučna trka dve supersile za supremaciju u svemiru.\nPolitika, vakcina, koronavirus


DIGITALNO AIK Banka obezbedila veliki broj onlajn usluga za klijente – Plodna Zemlja\nKao jedan od lidera u modernim bankarskim inovacijama, AIK Banka kontinuirano unapređuje i klijentima omogućava korišćenje najnaprednijih bankarskih usluga. U skladu sa tim i sa željom da novim i postojećim klijentima omogući obavljanje bankarskih poslova u hodu, AIK Banka obezbedila je veliki broj servisa u online okruženju, odnosno bez obaveze odlaska u filijalu banke, uključujući i online otvaranje računa. Mobilni telefon ili računar se uz samo jedan klik pretvaraju u banku i stoje vam na raspolaganju za sve što vam je potrebno – otvaranje računa, veliki broj štednih proizvoda, keš kredite, kreditne kartice, sva plaćanja, konverzije valuta i prenose sredstava.\n„Izuzetno smo ponosni na novu online ponudu proizvoda koja prati najmodernije tokove bankarstva u svetu. U hodu možete otvoriti račun, podići kredit, obavljati sva plaćanja, oročiti sredstva itd., a sve to za svega 10 minuta uz pomoć računara ili mobilnog telefona. Kao domaća i jaka banka, AIK Banka nastoji da bude podrška tehnološkom napretku društva i uspešnoj budućnosti. Upravo iz tog razloga, AIK Banka je svoj fokus usmerila ka digitalnom okruženju, omogućujući svojim klijentima najsavremenije korisničko iskustvo i uslugu,“ istakla je Jelena Galić, Predsednica Izvršnog odbora AIK Banke.\nTagoviAIK banka Jelena Galić Kartice Krediti za refinansiranje Kreditiranje Onlajn


Gigabyte Aero laptopovi dominiraju OLED ekranima - BIGportal.ba\n14 Maja, 2021 14 Maja, 2021 0441\nGIGABYTE je danas predstavio novu AERO seriju Creator laptopova sa najnovijom 11. generacijom Intel Rocket Lake H45 procesora i NVIDIA GeForce RTX 30 serijom GPU-ova\nZa razliku od štedljive verzije H35 4-jezgarnog CPU-a sa 8 “tredova”, novi Intel Core i9-11980HK i lntel Core i7-11800H stižu sa 8 jezgara, 16 logičkih procesora uz potrošnju od prosečnih 45 W, obezbeđujući novoj AERO seriji povećanje performansi od 25%.\nGigabyte AERO serija prevashodno cilja na tržište kreatora ugradnjom OLED ekrana superiornih karakteristika i praktično jedinom ove vrste sa dvostrukom sertifikacijom kalibracije boja.\nVerzije AERO 15 OLED i AERO 17 HDR ovoga puta stižu optimizovani za bolju obradu slike, dizajn i olakšavajući obavljenje ostalih gorućih poslova iz oblasti svakodnevnog rada dizajnera. Novi laptopovi ne samo da imaju bolji balans između visokih performansi i mobilnostii od krucijalne važnosti za kreatore, već i uključuju najnoviju verziju CPU-a u jednačinu koja integriše Thunderbolt 4 interfejs, zatim novu generaciju PCIe Gen4 SSD-ova, kao i Wi-Fi 6, što rezultuje značajnim unapređenjem performansi i brzine prenosa podataka.\nPored toga, novi AERO laptopovi imaju vodeće ekrane sa dva sertifikata za kalibraciju boja. Pored X-Rite™ procesa kalibracije boja, takođe poseduju i Pantone® Validated sertifikaciju za verodostojniji proces kreiranja sadržaja.\nViše informacija o novim gigabyte laptop računarima možete pronaći na sledećem linku.


11. Humanitarni novogodišnji bazar u Tivtu 23.decembra - Radio Tivat\n05 дец 11. Humanitarni novogodišnji bazar u Tivtu 23.decembra\nPosted at 13:33h in Društvo, Opština\tby\tNela\nInicijalni sastanak Koordinacionog odbora za organizaciju Humanitarnog novogodišnjeg bazara, koji će 23.decembra biti održan u Tivtu po 11.put, održan je danas u Opštini Tivat pod predsjedavanjem predsjednika opštine, Siniše Kusovca.\nZahvaljujući se na prisustvu predstavnicima lokalnih institucija i organizacija, koji su se odazvali u velikom broju, predsjednik opštine je istakao da je u pitanju tradicionalni događaj na koji kao zajednica moramo biti ponosni, te iskazao uvjerenje da će i ovogodišnji bazar, zahvaljujući posvećenim učesnicima, biti organizovan na zavidnom nivou.\nHumanitarni novogodišnji bazar organizuje se u Tivtu od 2008.godine. Sa sve većim odazivom pojedinaca i organizacija, bazar je prerastao u cjelodnevni događaj sa velikim brojem izlagača i različitih zabavnih sadržaja, a njegova osnovna intencija- da se pomogne onome kome je pomoć najpotrebnija, neće izostati ni ove godine. Prošlogodišnji prihod od oko 7,5 hiljada eura bio je od značajne pomoći porodici malog Ilije, koji će ove godine, nakon uspješnog liječenja, i sam prisustvovati na humanitarnoj smotri.\nDanašnjem sastanku su prisustvovali predstavnici Centra za socijalni rad, Komunalnog preduzeća, Parkig servisa, Brend New Tivat, Porto Montenegra, Udruženja žena, Vodovoda i kanalizacije, Turističke organizacije, Doma zdravlja, OŠ Drago Milović, OŠ Branko Brinić, SMŠ Mladost, Muzičke škole, Vrtića Bambi, Radio Tivta, te opštinskih službi i sekretarijata, svi obećavajući angažman u organizaciji 11. Humanitarnog novogodišnjeg bazara.\nNovi sastanak koordinacionog odbora biće održan naredne sedmice. Predjsednica organizacionog odbora, Darka Ognjanović, pozvala je predstavnike Centra za socijalni rad, Doma zdravlja i odgojno-obrazovnih ustanova da do sljedećeg sastanka predlože kome bi ove godine pomoć bila najpotrebnija. Učesnici sastanka su se složili da prije svega treba definisati da li je neko od tivatskih mališana u potrebi da mu se pomogne, a tek onda razmišljati o potrebama za opremanjem budućeg Dnevnog centra za djecu sa posebnim potrebama i nabavci medicinskih aparata za potrebe Doma zdravlja Tivat.


Besplatno kupanje u zatvorenom bazenu do kraja decembra - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Besplatno kupanje u zatvorenom bazenu do kraja decembra\nBesplatno kupanje u zatvorenom bazenu do kraja decembra\nsubota, 17 decembar 2011 08:38\nKarta će koštati 200 dinara i to je najniža cena u Srbiji. Ljudi koji su na spiskovima Centra za socijalni rad i novog centra „Knjeginja Ljubica“ imaće posebne pogodnosti. Uglavnom, cilj nam je da bazeni budu dostupni svima, ali će ipak raditi po svim komercijalnim osnovama. To znači da će tokom naredne godine dobijati subvencije od gradskog budžeta, ali već 2013. godine ova ustanova mora da zaradi sama novac koji joj je potreban za rad. Do marta 2012. će proraditi i kompjuterizovani monitoring sistem sa specijalnim narukvicama za dnevno i mesečno korišćenje - kaže Vasiljević.\nJedini bazen od prohroma\nNovi kragujevački bazen napravljen je od prohroma, nerđajućeg čelika i jedini je takav u ovom delu Evrope. Njegova gradnja je bila za 20 odsto skuplja od betonskog bazena, ali je zato vek upotrebe neograničen. Uz to, opremljen je „Simensovim“ automatskim sistemom za kontrolu i pečišćavanje vode, koji do sada nije ugrađivan u Srbiji.


WhatsApp okrio virus koji je u telefone ulazio putem propuštenog poziva | Boom93\nWhatsApp okrio virus koji je u telefone ulazio putem propuštenog poziva\nŠpijunski softver (spyware) koji je stvorila vešta grupa hakera-najamnika iskoristio je manu u kodu popularne aplikacije za dopisivanje WhatsApp i preuzeo kontrolu nad desetinama telefona, saopštila je kompanija.\nList Fajnenšel tajms je kao tvorce spyware označio izraelsku grupu NSO, dok je WhatsApp, kompanija u vlasništvu Fejsbuka, u kasno sinoć izdatom saopštenju to praktično potvrdio, opisavši hakere kao „privatnu kompaniju za koju se zna da vladama isporučuje softvere za špijuniranje“.\nNešto kasnije je navedeno da WhatsApp „svakako ne poriče nijednu informaciju koja se pojavila“.\nDžon Skot-Rejlton, istraživač u nevladinoj organizaciji za bezbednost na internetu Citizen Lab, nazvao je bezbednosni proboj „veoma zastrašujućom slabom tačkom“.\n„Korisnici tu ništa nisu mogli da urade, osim da nemaju instaliranu aplikaciju“, naveo je on.\nPortparol WhatsAppa je rekao da je propust otkriven dok je „tim stavljao dodatna bezbednosne mere u glasovne pozive“ i da su inženjeri otkrili da su ljudi čiji su telefoni zaraženi „dobili jedan ili dva poziva s njima nepoznatog broja“ a da je kod virusa „poslat tokom pozivanja“.\nWhatsApp ima preko 1,5 milijardu korisnika, i odmah je kontaktirao Citizen Lab i organizacije za ljudska prava, brzo zakrpio propust i uklonio viruse. Navedeno je i da je kompanija obavestila američku policiju koja pomaže u istrazi.\n„Duboko smo zabrinuti zbog zloupotrebe takvih kapaciteta“, navela je kompanija.\nNSO grupa je u saopštenju navela da policije i obaveštajne agencije koriste njihovu tehnologiju za borbu protiv „kriminala i terorizma“.\n„Istražujemo sve kredibilne navode o zloupotrebama i ako je potrebno preduzimamo akcije, uključujući i gašenje sistema“, navedeno je u tom saopštenju.\nOtkriće virusa u WhatsApp ponovo je vratilo u žižu pitanja o kapacitetima spajvera izraelske kompanije, koji iskorišćava digitalne propuste da bi preuzeo kontrolu nad pametnim telefonima i njihovim kamerama, čime ih faktički pretvara u džepnu opremu za nadzor.\nSpajver NSO je više puta bio korišćen za praćenje novinara, advokata, aktivista za ljudska prava i disidenata. U najpoznatijem slučaju, bio je umešan u ubistvo saudijskog novinara Džamala Kašogija, raskomadanog u saudijskom konzulatu u Istanbulu prošle godine.\nNekoliko navodnih meta izraelskog spajvera, među kojima su Kašogijev bliski prijatelj i nekoliko istaknutih ljudi iz meksičkog civilnog društva, pred izraelskim sudom tžue NSO zbog hakovanja.\nAmnesti internešnel, koji tvrdi da je jedan njihov saradnik bio na meti špijuniranja, saopštio je juče da će se pridružiti tužbi kojom se od od izraelskog ministarstva odbrane traži da NSO ukine dozvolu za izvoz.\nJapanska kompanija planira komercijalne letove u svemir, poput SpaceX-a


HOJT JI: Vlade u regionu mogu više i brže da napreduju, političari nek se ostave političarenja | Ekspres.net\nHOJT JI: Vlade u regionu mogu više i brže da napreduju, političari nek se ostave političarenja\nBrajan Hojt Ji; Foto: Printscreen Youtube\nZvaničnik američke vlade Hojt Brajan Ji ocenio je da su SAD intenzivirale podršku Zapadnom Balkanu i da vlade u regionu “mogu i treba više i brže” da napreduju.\nZamenik pomoćnika državnog sekretara SAD je u intervjuu za današnje podgoričke “Vijesti” kao primere uspešne saradnje Vašingtona i Brisela sa regionom u prethodnoj godini naveo učlanjenje Crne Gore u NATO, demokratski prenos vlasti i obnavljanje privrženosti reformama u Makedoniji, dalje korake Srbije i Crne Gore ka Evropskoj uniji i pravosudne reforme u Albaniji.\n“Ipak, vlade u regionu mogu i treba više i brže da napreduju u 2018, uključujući to da ostave po strani političarenje i bolje iskoriste prednosti pomoći i mogućnosti koje im pružaju medjunarodni partneri”, rekao je Hojt Brajan Ji.\nVlade regiona, kako je naveo, “moraju da se odupru lažnom prijateljstvu nekih stranih aktera koji zanemaruju medjunarodno pravo ili se suprotstavljaju zapadnoj orijentaciji Balkana”. Američki zvaničnik je u tom smislu pomenuo Rusiju.\n“Rusija, na primer, pokazala je spremnost da se meša u izbore, podriva ključne institucije Zapada, kao što su NATO i EU, koristi snabdevanje energijom kao političko oružje, i slabi poverenje u demokratiju i slobodno tržište. Nastavićemo da pomažemo našim partnerima da osnaže otpornost na takav maligni uticaj, uključujući jačanje policijskih i pravosudnih institucija, borbu protiv energetskog snabdevanja i unapređenje održivog ekonomskog rasta i evroatlantskih integracija”, rekao je.\nOn je poručio opoziciji u Crnoj Gori da se vrati u Skupštinu, jer je to “najbolji način zastupanja interesa gradjana”.\n“Sadašnja politička situacija ometa napredak Crne Gore ka evropskim integracijama koje velika većina gradjana Crne Gore podržava… Krajnje je vreme da vladajuće i opozicione stranke pronadju način da rade zajedno na rešavanju nekih od hitnih izazova s kojima se zemlja suočava, uključujući to kako da ojačaju ekonomiju i uvere mlade gradjane Crne Gore da ne napuštaju zemlju”, naveo je.\nHojt Brajan Ji je poručio crnogorskoj vladi da “treba da preduzme korake kako bi se očuvala urednička sloboda” javnog servisa Radio Televizije Crne Gore (RTCG) “ili će se smanjiti njen demokratski kredibilitet”.\n“Zabrinuti smo da je Skupština ugrozila uredničku nezavisnost javnog servisa promenama u upravljačkom Savetu RTCG-a, akcijom koja nosi izgled političke motivacije da se ograniči sloboda medija. Vlada hitno treba da preduzme korake da potcrta uredničku slobodu RTCG ili će se Vladin demokratski kredibilitet smanjiti, što bi bio korak unazad na evroatlantskom putu Crne Gore”, kazao Hojt Brajan Ji.\nHOJT JI PRIJATELJSKI SAVETUJE: Srbija još jasnije da pokaže da 100 posto ide ka EU\nHOJT JI POSLAO NOVU PORUKU BEOGRADU: Srbija rečima i delima da pokaže da podržava viziju EU, a ne Rusiju\nTags Brajan Hojti JiPodgoricapolitičarenjeSjedinjene Države podrškazapadni balkan\nIVICA DAČIĆ: Ruski centar u Nišu neće biti tema Atlanskog saveta DOJČE VELE: Na večeri kod Mogerinijeve na stolu datum za ulazak Srbije u EU AVRAMOPULOS: EU neće vraćati vize za građane Srbije i Zapadnog Balkana


Novogradnja Beograd, Beograd na vodi - BW Quartet 3 - Novogradnja Beograd Prodaja | City Expert Nekretnine\nNovogradnja » Novogradnja Beograd » Novogradnja Beograd na vodi » BW Quartet 3\nBW Quartet 3 - Beograd na vodi - Novogradnja - Savski venac\nELEGANTNI STANOVI SA DOBRIM VIBRACIJAMA\nSVE ŠTO JE NEOPHODNO, NADOHVAT RUKE\nKljučna arhitektonska karakteristika zgrade je artikulacija fasade koja mase razbija na niz blokova, kreirajući istovremeno utisak raznolikosti i koherentnosti tipične gradske ulice. Zahvaljujući jedinstvenoj lokaciji i orijentaciji, u okruženju drugih stambenih sadržaja i uređenih pešačkih prolaza, BW Quartet 3 nudi neometan pogled na Savski park prema zapadu, kao i na prostrano zajedničko dvorište prema istoku. Stanovi su projektovani tako da se prirodno svetlo maksimalno iskoristi, a privilegovana pozicija zgrade duž parka omogućava neometan pogled na uređeno zelenilo i reku, kao i na staro gradsko jezgro u pozadini.\nBilo da je u pitanju kupovina za sopstvene potrebe, investiranje ili izdavanje, pojedincima, parovima i porodicama na raspolaganju je 290 atraktivnih stanova koji zadovoljavaju najviše standarde življenja i rada u savremenoj metropoli. Jedinice sa jednom i dve spavaće sobe predstavljaju idealan izbor za pojedince i mlade parove, kao i za investitore koji traže siguran povraćaj uloženih sredstava. Za porodice sa decom i one kojima je potreban veći životni prostor, BW Quartet 3 nudi prostrane stanove sa tri i četiri spavaće sobe, kao i penthaus jedinice sa četiri spavaće sobe na poslednjem, uvučenom spratu.\n307 parking mesta\nStanari zgrade BW Quartet uživaće u bezbednosti i neposrednom pristupu prostranom i uređenom zajedničkom dvorištu sa dečijim igralištem i zonom za opuštanje. Posebnu pogodnost za porodice sa decom mlađeg uzrasta predstavlja vrtić površine 455 kvadratnih metara sa posebnim ulazom i ograđenim dečijim igralištem, koji se nalazi u susednoj stambenoj zgradi. Ostali sadržaji u samom objektu obuhvataju kafiće, restorane, lokale za maloprodaju i uslužne delatnosti za podmirenje svakodnevnih potreba, ulazni lobi sa recepcijom, poštanskim sandučićima i obezbeđenjem, podzemnu garažu na dva nivoa sa 343 parking mesta, stanarske ostave i sistem za odlaganje smeća za sve stambene jedinice.\nSavski park 1 min peške\nPalata pravde 2 min peške\nSava Promenada 2 min peške\nHotel W Belgrade 4 min peške\nKula Beograd 2 min peške\nGalerija 2 min peške\nSavski trg 4 min peške\nSavamala kvart 7 min peške\nTrg Slavija 7 min autom\nNovi Beograd 5 min autom\nAerodrom Nikola Tesla 15 min autom\nSvaki stan u kompleksu BW Quartet u završnoj obradi poseduje toplu paletu prirodnih materijala, što upotpunjuje čistu, modernu arhitekturu zgrade. Višeslojni drveni parket nalazi se u svim dnevnim boravcima, trpezarijama, spavaćim sobama i hodnicima, a kupatila i kuhinje opremljeni su pločicama, šarkama i ručkama renomiranih proizvođača. Kupatila takođe sadrže visokokvalitetnu sanitarnu opremu, ugrađene tuševe sa staklenim zidovima i akrilne kade u sekundarnim kupatilima kod stanova sa više od jedne spavaće sobe. Svi stanovi su opremljeni centralnim daljinskim grejanjem, kao i multi-split sistemima sa unutrašnjim jedinicama za dnevnu i svaku spavaću sobu i jednom ili više spoljnih jedinica na balkonu.\nBW Quartet integriše funkcionalnost, kvalitet i stil u sve aspekte savremenog gradskog življenja. Elegantni prostori, kvalitetne komponente i materijali renomiranih proizvođača su standardni detalji koji garantuju ekskluzivnost i istinsku prefinjenost. Plafoni visine 2,8 m dodatno pojačavaju osećaj prostranosti u dnevnim boravcima i spavaćim sobama, dok terase u svakom stanu, sa prozorima od poda do plafona, uokviruju izuzetne poglede na Savski park, reku i stari deo grada, kao i na Kulu Beograd iz pojedinih stambenih jedinica.\nPošalite zahtev za razgledanje, konsultacije i više informacija o Belgrade Waterfront projektu BW Quartet 3, cenama i dostupnim jedinicama.


Grčka ukinula dnevne brifinge o COVID-19\nBy Zacharias Petrou / Објављено на: May 27, 2020\nNajnoviji znak povratka normalnog načina života u Grčkoj je činjenica da je Ministarstvo zdravlja ove zemlje u utorak najavilo da će dnevne izveštaje o epidemiji koronavirusa prestati da objavljuje od početka juna.\nTačnije, profesor Sotiris Tsiodras – koji rukovodi ekspertskom komisijom Ministarstva zdravlja zaduženom za borbu protiv koronavirusa – i zamenik ministra za civilnu zaštitu Nikos Hardalias saopštili su da je u utorak održana poslednja konferencija za štampu.\nDo kraja maja, Ministarstvo će svakodnevno objavljivati saopštenja, a počev od juna objavljivaće ih jednom nedeljno.\nDnevni brifinzi postali su jedna od glavnih informacija od kada je Grčka objavila mere zatvaranja u martu, a Grci su se već bili navikli da budu obavešteni o razvoju pandemije i dobiju dragocene savete kako da poštuju mere zabrane kretanja.\nNakon što se pokazala uspešnom u upravljanju pandemijom u Grčkoj, radna grupa zadužena za određivanje mera zabrane dala je odobrenje za obustavljanje dnevnih brifinga, pošto se zemlja priprema da ukine poslednja ograničenja i u junu ponovo pokrene turizam kao ključnu granu privrede.\nU emotivnom oproštajnom govoru u utorak, profesor Tsiodras – koji je u poslednje vreme proglašen jednim od najpopularnijih ličnosti u Grčkoj – rekao je: „Nakon četiri meseca vraćamo se normalnosti. Takođe se želim postepeno vratiti svojim redovnim dužnostima.“\nOn je upozorio građane da borba protiv koronavirusa nije potpuno gotova, pozivajući građane da i dalje budu oprezni i da se pridržava pravila predostrožnosti kako bi se izbegla ponovna epidemija. “U našoj zemlji, uprkos gubicima, neprijatelj nije imao poslednju reč”, rekao je Tsiodras.\nMinistarstvo zdravlja objavilo je da je porvrđeno 10 novih slučajeva koronavirusa u Grčkoj. Ukupan broj ljudi koji su se zarazili virusom u Grčkoj sada iznosi 2.892.\nGrčka je imala jednu od najnižih stopa smrtnosti i ukupno zaraženih od koronavirusa u Evropi, sa 173 smrtnih slučajeva – još jednu žrtvu zvanično je potvrdilo Ministarstvo u utorak.\nUkupno 18 pacijenata ostaje na intenzivnoj nezi, sa prosečnom starošću od 69 godina, a velika većina se suočava sa osnovnim zdravstvenim problemima. Broj testova na koronavirus premašio je 160 000. / Ibna


Vakcinacija u TQ Plazi\nNa vakcinalnom punktu u TQ Plazi vakcinisana 242 gradjana\nVakcinacija u TQ danas od 15 do 19 sati\nDom zdravlja Budva u saradnji sa TQ Plazom organizovao je pult za vakcinaciju na kome će građani bez zakazivanja moći da prime jednu od tri vakcine protiv korona virusa.\nU sklopu prevencije obolijevanja od sezonskog gripa i ove godine u Crnoj Gori će se sprovoditi vakcinacija kategorija stanovništva koje su u povećanom riziku od oboljevanja i komplikacija ove virusne infekcije.\nStiže 100 hiljada Sinovaka\nDanas u Crnu Goru stiže 100 hiljada vakcina kineskog proizvođača Sinovak, kao donacija Turske našoj zemlji. Ova vrijedna donacija rezultat je dogovora ministarke zdravlja dr Jelene Borovinić Bojović sa turskim kolegom, Fahretinom Kodžom, na sastanku koji je u Ankari održan u okviru nedavne zvanične posjete delegacije Vlade Crne Gore Turskoj.\nZa revakcinu Pfizer vakcinom svi će biti pozvani dan ranije i obaviješteni od strane medicinske sestre o vremenu i datumu revakcinacije. To je saopšteno iz Doma zdravlja.\n“Poruku koju ste dobili na mobilnom telefonu to je samo okviran datum i vrijeme, revakcinacija će biti 2-3 dana prije ili 2-3 dana kasnije.Vakcinacija se obavlja u ordinaciji br. 7 (Ulaz od strane MUP-a), bez obzira na lokaciju koju dobijete SMS porukom”, saopštili su iz Doma zdravlja.\nPrednost vakcinaciji, za sada se ne razmišlja o zaključavanju, odluka o Sputnjiku narednih dana\nU svjetlu ažuriranja protivepidemijskih mjera, u svijetu je trend, a i Crna Gora ga prati, da se prednost daje vakcinaciji.


Sasvim posebni "Romeo i Julija"\n"Romeo i Julija kroz vekove" je dvojezična predstava koju izvode korisnici Dnevnog boravka za odrasla lica pri Domu za decu ometenu u razvoju "Kolevka", Subotica. Predstava se sastoji iz 4 dela, i opisuje ljubav dvoje mladih kroz vreme, od Kamenog doba, preko Renesanse, 60 tih godina 19. veka, do danasnjih dana, na šaljiv i duhovit način. U predstavi učestvuje 35 mladih, i izvođena je nekoliko puta u prostorijama Boravka, Domu "Kolevka", Školi sa domom učenika "Dositej Obradović". Adaptacija teksta i režija predstave nastali su u Dnevnom boravku.\nIzvođenju predstave ovoga puta prisustvovali su predškolci iz vrtića "Šumica". Iako je predstava prilagođena deci, duhovita i zabavna, njeno izvođenje ima sasvim posebnu dimenziju. Cilj je da podsetimo na naše različitosti. da kod dece osvestimo činjenicu da je lepota u različitosti i toleranciji istih. Mladi koji izvode predstavu, svako prema svojim mogućnostima, pružili su deci i vaspitačicama, ne samo umetničku dimenziju izvođenja predstave, već i toplinu i zahvalnost što im je pružena prilika da predstavu, koju obožavaju, izvedu još jednom. Nakon predstave mališani i "glumci" razmenili su utiske o predstavi, po neku pesmu i recitaciju. Ova, druga po redu, poseta mališana Predškolske ustanove "Naša radost" Dnevnom boravku za odrasla lica u Banijskoj, početak je saradnje ove dve institucije u cilju ostvarivanja dobrobiti za njihove štićenike .


Hor Instituta Konfucije u Beogradu nastupio na Koncertu podrške za Vuhan i Kinu - Diplomatic portal\nInstitut konfucije Hor Instituta Konfucije u Beogradu nastupio na Koncertu podrške za Vuhan i...\nAmbasada NR Kine u Srbiji je u saradnji sa Vladom Republike Srbije i Gradskom upravom grada Beograda 22. februara na Kalemegdanskom platou održao Koncert podrške za Vuhan i Kinu. U programu su učestvovali Slobodan Trkulja i Balkanopolis, Ansambl ,,Kolo” i hor Instituta Konfucije u Beogradu.\nAmbasadorka NR Kine u Srbiji, nj.e. Čen Bo, obratila se prisutnima i istakla da su zajedničkim naporima čitave zemlje mere prevencije i kontrole postigle rezulate, ali da je Kini potrebna solidarnost i podrška.\nHor Instituta Konfucije u Beogradu izveo je numeru Moja domovina i ja (我和我的祖国), kojom je i zatvoren koncert.\nSlobodan Trkulja i hor Instituta Konfucije u Beogradu\nHor Instituta Konfucije je numerom Moja domovina i ja ( 我和我的祖国) zatvorio Koncert podrške za Vuhan i Kinu


Snijeg ponovo izazvao kolaps na bh. saobraćajnicama - Zepce.Ba - Gradski informativni portal Žepča\nBiH :\tSnijeg ponovo izazvao kolaps na bh. saobraćajnicama\nU ostalim područjima BiH saobraća se po pretežno mokrom kolovozu, bez vanrednih ograničenja. Skrećemo pažnju na učestale odrone zemlje ili kamenja i molimo vozače da na put ne kreću bez zimske opreme, navode iz BIHAMK-a\nNa graničnom prelazu Bosanski Brod na izlazu iz BiH čeka se do jedan sat. Na ostalim prelazima zadržavanja nisu duža od pola sata. Zbog zimskih uslova za vožnju u Hrvatskoj, na graničnom prelazu Izačić ne mogu saobraćati teretna vozila preko 7,5 tona i putnička vozila koja ne posjeduju zimsku opremu.\nZbog radova na području Hrvatske, na graničnim prelazima Orašje-Županja i Bosanski Brod-Slavonski Brod vozila saobraćaju usporeno, tako da se vozačima preporučuje da što manje koriste ova dva prelaza, ističu iz BIHAMK-a.\nViše iz kategorije: « Snažno nevrijeme u srednjoj Bosni: Na Vlašiću vjetar srušio relej, u Vitezu nosio krovove\tFoto: Fondacija “Izvor nade“ organizirala izložbu fotografija i nagradila najbolje radove u povodu Dana državnosti BiH »


Najstariji Tigrov proizvod iz 1935. čuveni pirotski opanak već 10 godina se izvozi u Japan. Kompanija Tigar ugostiće predstavnike japanske Ambasade i firme sa Dalekog Istoka koja kupuje opanke. Na Zlatiboru počinje da radi Kulturni centar. U novoizgrađenom objektu površine 2 hiljade kvadrata, smešteni su pozorište, bioskop i konferencijska sala. Dva parka u Šapcu u kojima se veoma često u letnjim mesecima krši javi red - čuvaće penzioneri. Na Konkurs se prijavilo pet penzionera, a posao će dobiti dvojica. Radiće tri meseca, počev od prvog jula. Priče iz Srbije dostupne su na digitalnoj platformi RTS Planeta Pratite nas na Jutjub kanalu i Fejsbuku Urednici emisije: Dragana Živojinović i Ivana Miljković Voditeljka:Zorana Koršoš Nikolić Odgovorna urednica Redakcije Dopisništva: Gordana Jakovljević.\nOdređen broj ljudi je preživeo i formirane su kolonije u podzemnim instalacijama, stalno izložene riziku epidemija ili nestankom hrane i resursa. Jednoj koloniji stiže poziv za pomoć i spasilački tim kreće na teren, ali o o što će zateći na licu mesta nisu mogli ni zamisliti...Uloge: Lorens Fišbern, Kevin Zegers, Bil Pakston... Režija: Džef Renfro.\nU drugoj emisiji novog serijala, naš omiljeni svetski putnik nastavlja priču o ostrvu Papua Nova Gvineja. Saznaćete zašto ljudi sa ovog ostrva ne vole da se cenjkaju, koliko je reka Sepik bitna za ovu zemlju, ali i kakvu funkciju ima seoska ženska kuća u zemlji u kojoj se još uvek ratuje kamenom sekirom.\nTamo daleko- Sto godina od kraja Velikog rata


Martinović: KRIK, CINS, Insajder, BIRN, N1, FHP, Birodi… traže bezbednosno vrlo osetljive informacije | Insajder\nMartinović: KRIK, CINS, Insajder, BIRN, N1, FHP, Birodi… traže bezbednosno vrlo osetljive informacije\nŠef poslaničke grupe SNS-a u Skupštini Srbije Aleksandar Martinović praktično je optužio novinare i nevladine organizacije da svojim pitanjima ugrožavaju bezbednost države. On je tokom rasprave o izveštaju Poverenika za informacije od javnog značaja za 2018. godinu relativizovao i događaje koji predstavljaju očigledno kršenje zakona, a o kojima je javnost bar neke od informacija dobila upravo zahvaljujući Zakonu o pristupu informacijama. Iz Martinovićevog nastupa može se zaključiti da je za njega sporan i sam Zakon, i kancelarija Poverenika, i nevladine organizacije i novinari koji pitanja postavljaju pozivajući se na Zakon. Inače, ovaj zakon je sve češće jedini način da novinari od nadležnih institucija dobiju odgovore na pitanja koja se tiču svih građana.\nAleksandar Martinovic. Foto: Srđan Ilić\nZašto se Poverenik u izveštaju bavi rušenjem u Hercegovačkoj, diplomom Siniše Malog, njegovim zaposlenjem u Visokoj medicinskoj školi u Ćupriji… a ne bavi se, kako je rekao, pokušajem ubistva Aleksandra Vučića u Potočarima – suština je govora poslanika Martinovića o izveštaju Poverenika za 2018. Na konstataciju zamenice Poverenika Stanojle Mandić da ta institucija ne bira teme kojima se bavi, već postupa po zahtevima i žalbama građana kada im nadležne institucije ne dostavljaju podatke od javnog značaja, Martinović je počeo da nabraja ko se obraćao Povereniku uz konstataciju da su se zahtevi ticali bezbednosno osetljivih informacija.\nZakon o slobodnom pristupu informacijama od javnog značaja u Srbiji postoji od 2004. godine, a za novinare Insajdera od samog usvajanja važan je mehanizam prikupljanja informacija koje se tiču svih građana. Ubistvo premijera Srbije Zorana Đinđića, nemoć države u borbi protiv huligana, zloupotrebe u Kolubari… neke su od tema koje smo uradili, a za koje smo upravo koristili ovaj Zakon. U poslednjem izveštaju Poverenika se navodi da novinari Insajdera nisu dobili podatke koji se tiču privatizacije JAT-a, PKB-a, nelegalnog objekta na Pančićevom vrhu, informacije u vezi s otmicom i ubistvom zaposlenih Ministarstva spoljnih poslova Srbije u Libiji, zatim informacije u vezi s radom više ministarstava, javnih preduzeća, lokalnih samouprava, informacije o postupanju tužilaštvo u slučaju provere imovine ministra finansija Siniše Malog.\n„Najmanji je broj građana, običnih građana, koji su tražioci informacije. Evo ko su vam u najvećem meri tražioci informacije i u ime koga ste vi tražili informacije, inače, u najvećem broju slučajeva, bezbednosno vrlo osetljive po Republiku Srbiju. Novinar CINS-a, novinar CINS-a, novinar CINS-a, novinar KRIK-a, Nezavisni policijski sindikat Srbije… 88 rešenja po zahtevima jedne advokatske kancelarije, a vezano za zasnivanje radnog odnosa određenog lica u MUP-u Republike Srbije na Kosovu i Metohiji. 88 od jedne te iste advokatske kancelarije. Fond za humanitarno pravo, Fond za humanitarno pravo, Fond za humanitarno pravo, Fond, Fond, Fond… i to sve za delovanje pojedinih pripadnika Vojske Srbije na Kosovu i Metohiji 1999. godine. A Vi mi, gospođo Mandić, recite da to nije tendenciozno. Novinar KRIK-a, CINS-a, novinar Insajdera, novinar Radija Slobodna Evropa, novinar BIRN-a, novinar N1, novinar Istinomera, novinar nedeljnika Vreme, novinar CINS-a, novinar KRIK-a, novinar Insajdera, Transparentnost Srbije… to su ljudi , odnosno organizacije za koje ste vi tražili informacije“, rekao je Martinović na sednici Skupštine Srbije uz prenos uživo na Javnom servisu.\nMartinović je nekoliko puta ponovio da novinari i nevladine organizacije traže bezbednosno osetljive informacije, optužujući u kancelariju Poverenika da je njihova ekspozitura.\nIz Kodeksa novinara Srbije:\n• Novinari, odnosno urednici profesionalno su odgovorni javnosti (čitaocima/gledaocima/slušaocima), a ne izdavaču/vlasniku (državi i interesnim grupama), i njihovim privatnim, ekonomskim, političkim i drugim interesima.\n• Novinar treba da se suprotstavi svakom pritisku na slobodno obavljanje profesije, kao i svakom vidu cenzure. Novinar zadatke prima samo od nadležnih urednika.\n„Vi ste u stvari, i to građani Srbije treba da znaju, da mi prestanemo da govorimo ovim nemuštim jezikom koji niko živi ne razume, vi ste u stvari bili služba i ekspozitura raznih KRIK-ova, CINS-ova, BIRODI-ja, Nataše Kandić, Nemanje Nenadića, i tako dalje, koji su u stvari tražili od nadležnih državnih organa u najvećem broju slučajeva, to ponavljam, bezbednosno vrlo osetljive podatke“.\nMartinović je u nekoliko navrata ponovio pitanje kako je moguće da građane Srbije ne zanima, kako je rekao, pokušaj ubistva tadašnjeg predsednika Vlade Aleksandra Vučića u Srebrenici 2015.\n„Jako je bitno to što vas novinar BIRN-a pita kako su angažovani Orlić, Martinović… u Visokoj medicinskoj školi u Ćupriji. Znači, to zanima građane Srbije, kako ja predajem sa završenim Pravnim fakultetom predmet iz oblasti prava, a ne zanima vas ko je hteo da ubije predsednika“, primer je koji je Martinović ponovio više puta.\nNačin nabavke aviona, helikoptera, tenkova… „detalj“ koji ne zanima građane\nMartinović je u svom govoru relativizovao novinarska pitanja i postupanje Poverenika u slučajevima očiglednog kršenja zakona i urušavanja vladavine prava, uz ocenu da su to tendenciozna pitanja, da se takvim temama stvari banalizuju i da oni koji ih postavljaju ne misle dobro svojoj državi. On je upitao i koje građane koji misle dobro Srbiji zanimaju detalji kako je Srbija nabavila vojne i policijske avione i helikoptere i istakao da je valjda u interesu građana da Srbija ima jaču vojsku i policiju, jer su tako bezbedniji i država i narod.\nFond za humanitarno, nevladina organizacija, osnovala je još 1992. godine Nataša Kandić. Ova organizacija osporavana je od svog osnivanja zbog insistiranja na tome da se post-jugoslovenska društva suoče sa ratnim zločinima koje su činili pojedinci. FHP društvima regiona pomaže da uspostave vladavinu prava, prihvate nasleđe masovnog kršenja ljudskih prava, kako bi se utvrdila krivična odgovornost za počinioce, zadovoljila pravda i onemogućilo ponavljanje zločina.\nPoslednjih godina Fond za humanitarno pravo istražuje zločine na svim stranama tokom rata na Kosovu.\n„Vi ste se zapitali šta je nekoliko stotina građana radilo na Kosovu i Metohiji 1999. Pa, branili državu Srbiju! I vi sada očekujete, ajde sad da malo pričamo o tome kako je Siniša Mali zaposlio nekoliko žena u svoj kabinet? Ajde da pričamo i o tome, ali hajde da pričamo i tome da vi postupate isključivo po nalozima, zahtevima CINS-ova, BIRN-ova, Transparentnosti, BIROD-ija, Nataše Kandić i kojekakvih drugih koji ne misle dobro, po mom mišljenju - ja se sada ograđujem neću da govorim da je to mišljenje SNS, ali govorim u svoje lično ime, kao narodni poslanik - koji ne misle dobro državi Srbiji. Ja ne mislim da misli dobro državi Srbiji onaj ko pita kako smo nabavili avione, helikoptere, tenkove… Šta je radio građanin Srbije, oficir, šta je radio u to vreme na Kosovu i Metohiji“, rekao je između ostalog Martinović optužujući ponovo kancelariju Poverenika da je u službi nevladinih organizacija i, kako je rekao, tobožnjih nezavisnih novinara.\nSva ta pitanja, prema njegovoj oceni, dolaze u teškom trenutku za Srbiju.\n„U 2018. godini kada su se pojavili zahtevi i kada je Republika Srbija bila izložena baražnoj vatri, što spolja, što iznutra, kada smo počeli da slavimo i da se sećamo slavnih dana MUP-a i Vojske na Kosovu i Metohiji 1999. godine“, rekao je Martinović uz konstataciju da se sve to dešava kada je Srbija prestala da se srami svojih generala.\nIzveštaj Poverenika pokazuje da ne funkcionišu zakonski mehanizmi\nMartinović u svom govoru nije komentarisao to što novinari i građani nisu dobili odgovore na brojna pitanja u interesu javnosti, na šta u izveštaju za 2018. upozorava kancelarija Poverenika. Umesto toga je ponovo optužio bivšeg poverenika Rodoljuba Šabića da radi za strane obaveštajne službe i za opoziciju, a protiv Srpske napredne stranke i države Srbije.\nZamenica poverenika Stanojla Mandić rekla je da se neće osvrtati na optužbe na račun Rodoljuba Šabića, ponavljajući da doskorašnji Poverenik nije imao priliku da o svom radu govori pred poslanicima, kao i da Skupština nije razmatrala njegove izveštaje, iako je to zakonska obaveza.\nOna je ponovila upozorenje iz izveštaja da nadležne institucije ne postupaju po zahtevima građana. Kada Poverenik to naloži, Vlada Srbije ne primenjuje zakon i ne omogućava da se rešenja Poverenika i sprovedu.\n„Posledica toga je da neki mehanizmi previđeni zakonom u praksi ne funkcionišu, a oni se odnose na obezbeđenje izvršenja rešenja poverenika i na to smo više puta ukazali“, između ostalog je rekla zamenica poverenika koja je i potpisnik izveštaja za prošlu godinu.\nRodoljubu Šabiću je mandat istekao u decembru prošle godine, a do danas nije izabran njegov naslednik.


Ukrajinska kriza: Napad pobunjenika na aerodrom u Lugansku\nDan nakon što je novi ukrajinski predsednik Petro Porošenko položio zakletvu, proruski pobunjenici izveli su jedan od najžešćih napada na međunarodni aerodrom u Lugansku, na istoku Ukrajine, rekao je u nedelju neimenovani vojni izvor. Nakon zahteva Evropske komisije, bugarska Vlada obustavila radove na Južnom toku.\nDan nakon što je novi ukrajinski predsednik položio zakletvu, proruski pobunjenici izveli su jedan od najžešćih napada na međunarodni aerodrom u Lugansku, na istoku Ukrajine, rekao je u nedelju neimenovani vojni izvor. U napadu koji se dogodio u noći između subote i nedelje nije bilo povređenih, dodaje izvor.\n“Jasno je da su pobunjenici pokušali da unište zgradu u kojoj se čuvaju energetske rezerve za aerodrom”, rekao je izvor, inače jedan od ukrajinskih padobranaca koji obezbeđuje aerodrom, za AFP.\n“Ovo je prvi napad takve vrste. Do sada smo imali samo nekoliko okršaja”, rekao je vojnik koji se predstavio kao Sergej.\nProruski separatisti proglasili su nezavisnost “Narodne Republike Lugansk” u maju, otprilike u isto vreme kada je i “Narodna Republika Donjeck” proglasila otcepljenje od Ukrajine.\nNemački ministar spoljnih poslova Frank Valter Štajnmajer rekao je da jedino “suštinskim” razgovori između Moskve i Kijeva mogu da ublaže krizu u Ukrajini.\nŠtajnmajer je u nedelju rekao nemačkom listu “Tagesspiegel” da nekoliko događaja budi nadu , poput rezultata predsedničkih izbora u Ukrajini i prvog sastanka ruskog i ukrajinskog predsednika u Parizu.\n“Ali pravi napredak se može postići jedino suštinskim razgovorima između Moskve i Kijeva”, rekao je Štajnmajer.\nOn je dodao da će to naglasiti i kada se bude susreo sa poljskim i ruskim šefovima diplomatije, Radoslavom Sikorskim i Sergejem Lavrovim u Sankt Peterburgu 10. juna.\nŠtajnmajer je apelovao na ukrajinsku Vladu da održava “osećaj za proporciju” u vojnim operacijama protiv pobunjenika.\n"Primili smo zahtev od Evropske komisije (EK), nakon čega sam naložio suspendovanje radova. Dalje aktivnosti će biti jasnije nakon dodatnih konsultacija s Briselom", izjavio je Orešarski.\nEU je u sredu zatražila od Bugarske da obustavi realizaciju Južnog toka. Predstavnica EK za energetiku Sabina Berger navela je tom prilikom dva pravna razloga za takav korak. Jedan je zahtev EK za usaglašavanje bilateralnih vladinih sporazuma za izgradnju Južnog toka sa normama Trećeg energetskog paketa.


RTCG - Radio Televizija Crne Gore - Nacionalni javni servis :: Kulturna galaksija :: "Crna Gora i Nato" proizvod dvodecenijskog rada\nPROMOCIJA RADOVA 25. 04. 2019. 22:22 >> 22:22 2\n"Crna Gora i Nato" proizvod dvodecenijskog rada\nNaučno djelo o NATO i evropskim integracijama Crne Gore pisano je istorijskom metodom u periodu tranzicije i transformacije društva ka Zapadnom sistemu vrijednosti i integracionim procesima, a namijenjeno je najširoj javnosti.\nTo je na pres konferenciji povodom predstavljanja naučnog djela, urađenog u okviru projekta NATO-a i EU, saopštio predavač i naučni istraživač, Veselin R. Golubović.\nOn je kazao da je djelo je nastalo kao proizvod dvodecenijskog rada na projektu integracionih procesa.\n„Naučno djelo raspoređeno je u šest tematskih knjiga, ukupne sadržine oko dvije hiljade stranica A4 formata. Naučno djelo sadrži knjige: „Crna Gora i NATO“, „Terorizam“, „Članstvo Crne Gore u NATO-u“, „Globalizacija i svjetski poredak“, „Terorizam, antiterorizam i komunikacije“, „Istorija Crne Gore““, rekao je Golubović.\nPrema njegovim riječima, naučno djelo se razlikuje od djela brojnih istraživača i eksperata zbog, kako je rekao, pristupa, kvaliteta, sadržaja literature koja je korišćena, kao i zbog odnosa prema identitetu države i usklađivanja sa najvećim međunarodnim standardima i zakonodavstvima.\n„Primjenjenost multidisciplinarnog pristupa garantovala je veliki izazov, ali i veliki kvalitet koji će kroz javno mnjenje dobiti satisfakciju. Naučno djelo je pisano na istorijskom metodu kao najodgovornijem, ali autentično je naučnim istraživanjima koji su kroz brojne istraživačke izvještaje rezultirali i završetkom određenih djelova u navedenom naučnom projektu NATO-a i EU“, istakao je Golubović.\nOn je kazao da je naučno djelo namijenjeno najširoj javnosti, kako običnim građanima, tako i najvećim ekspertima.\n„Naučno djelo je pisano u periodu tranzicije, i ozbiljne transformacije društva ka zapadnom sistemu vrijednosti i integracionim procesima EU i NATO-a. Kroz cijelo naučno djelo prosežu se identitetska pitanja i njihova naučna dimenzija i utemeljenje na samobitnosti ovoga naroda i države koji je gradio vjekovima i milenijumima svoju istoriju i bio uzor i primjer mnogim državama i narodima u okruženju, ali i na globalnoj dimenziji“, rekao je Golubović.\nOn je kazao da su neke od knjiga iz naučnog djela proistekle iz prvih seminarskih naučnih radova na Univerzitetu Donja Gorica iz 2010. i 2011. godine.\n„Radi se o seminarskim radovima iz terorizma, o Crnoj Gori i NATO-u, koji su prošireni i pretočeni u knjigu“, precizirao je Golubović.\nOn je pojasnio da je Knjiga „Crna Gora i NATO“ sistematski rađena, više od decenije.\n„Knjiga je bazirana na velikom poznavanju prakse i teorije, vojno-bezbjednosnih strategija, istorijskih nauka, istorije Evrope i svijeta, istorije civilizacija, istorije međunarodnih i regionalnih organizacija sa težištem na NATO-u i EU, koje su postale vodilja i glavna teza kroz cijelo naučno djelo“, kazao je Golubović.\nOn je rekao da knjiga „Istorija Crne Gore“ sadrži istorijske analize, istorijsku hronologiju događaja, koji su se dešavali u predinastičkom periodu istorije.\n„Po definiciji narod koji zna tačnu istoriju, ima svoju budućnost. Zato je moj zadatak, kao istraživača, da na osnovu relevantne građe, pružim jednu ozbiljnu naučnu knjigu koja će itekako biti važna za identitet države i za edukaciju građana“, kazao je Golubović.\nGovoreći o knjizi „Terorizam“, Golubović je rekao da je ona proistekla iz seminarskog rada „Terorizam“ iz 2011. godine, da je proširena u ekspertsku analizu i kompletnu cjelinu „Terorizam, antiterorizam i komunikacije“.\n„Različiti pristupi definisanja teoririzma danas su prisutni kod brojnih istraživača. Ne dijelim mišljenje da se terorizam ne može definisati. Kao vojni stručnjak na nekoliko načina mogu definisati terorizam: „ukoliko glavni segmenti imaju obilježje krivičnog djela, to predstavlja krivično djelo“, kao i definicija da svaki akt nasilja koji ima za posljedicu prijetnju, izazivanje straha, ili nanošenje žrtava i oštećenje materijalnih dobara predstavlja terorizam“, pojasnio je Golubović.\nOn je rekao da knjiga „Terorizam, antiterorizam i komunikacije“ govori o religijskom terorizmu, koji, kako je naveo, ima posebnu dimenziju.\n„Ne dijelim mišljenje nekih eksperata da religijska komponenta ne utiče na vršenje terorizma. Radi se o stručnjacima koji nedovoljno poznaju vojnu dimenziju, psihologiju, multidisciplinarne nauke, religiju. Zaključak je da je vrlo opasno razdvajanje od islamskog fundamentalizma i religije“, naveo je Golubović.\nOn je do kraja godine najavio još jednu grupu knjiga koje će se, kako je pojasnio, parcijalno, kako budu završene, biti zvanično objavljene.\n22:18 Počinju Dani evropske baštine\n20:33 Pomoći će razvoj crnogorske kinematografije\n18:59 Seanema festival filmovima obrazuje i upoznaje\n16:26 Potonja ura Njegoševa u Mongoliji


» Titula Partizanu – istorijski presedan!\nTitula Partizanu – istorijski presedan!\nOva generacija Partizanovih fudbalera moraće da učini što nijedna prethodna nije!\nDa bi 16. maja ove godine podigla 22. pehar prvaka u Humskoj.\nAko je do tradicije, šampion će biti Crvena zvezda.\nSedamdeset i sedam dana čekali smo da bude nastavljena omiljena zabava za mušku populaciju u Srbiji od 7 do 77, pa i dalje od toga.\nU subotu, 27. februara, biće nastavljena Superliga, odnosno trka Crvene zvezde i Partizana za titulom prvaka zemlje.\nČinjenica da Vojvodina već zaostaje 16 bodova za liderom, Crvenom zvezdom, a 13 za Partizanom, svela je i ovo izdanje domaćeg šampionata na dve nepoznate kada je u pitanju titula.\nUprkos tome što je u prethodne dve sezone osvajao uzastopne duple krune, ukoliko Partizan bude postao šampion za sezonu 2009/10, biće to istorijski presedan!\nBar tako kaže tradicija, odnosno statistika fudbalskih prvenstava FNRJ, SFRJ, SRJ, SCG i Srbije.\nNikada u svojoj istoriji, crno-beli nisu postali šampioni kada na kraju jesenjeg dela prvenstva nisu bili prvi na tabeli. Jedino što im je uspelo je da četiri puta jesenju titulu ne pretoče u šampionsku na proleće.\nDakle, ova generacija Partizanovih fudbalera moraće da učini što nijedna prethodna nije, da bi 16. maja podigla 22. pehar prvaka u Humskoj.\n„Ne bežimo od obaveze, koju su nosile sve generacije Partizana, a to je borba za trofeje. Ova sezona biće neuspešna ukoliko izgubilo ili prvenstvo ili Kup“, rekao je trener Partizana Goran Stevanović.\nPostoji i druga strana medalje.\nCrvena zvezda 25 puta bila je šampion različitih država na ovim prostorima, 14 puta to je činila sa nezvaničnom jesenjom krunom, a čak u 11 navrata prestizala je rivale na kraju trke. Ipak, dešavalo se i crveno-belima da u „onoj“ Jugoslaviji izgube titulu sa naslovom jesenjeg prvaka, a jedan od onih koji su učestvovali u gubljenju titule u sezoni 1981/82 bio je sadašnji trener Zvezde, Vladimir Petrović Pižon.\nNevezano za tri boda prednosti na tabeli, Crvena zvezda trebalo bi da bude favorit za osvajanje titule, 26. u istoriji.\n„Možeš da izgubiš samo jednu utakmicu i da izgubiš tri boda prednosti. To nije nikakav kapital pred nastavak, samo podsećanje da smo jesenas bili najbolji“, upozorio je trener Crvene zvezde, Vladimir Petrović.\nU spomenaru fudbalskih prvenstava piše i da se u sezoni 1973/74, niški Radnički do poslednjeg kola borio za opstanak sa naslovom jesenjeg prvaka SFRJ!? „Real sa Nišave“ je bio prvi pred zimsku pauzu, a prolećni deo prvenstva odigrao je do te mere očajno da je prvoligaški status sačuvao u poslednjem kolu zahvaljujući remiju kod kuće protiv tuzlanske Slobode (3:3)!\nDrugi večiti derbi u sezoni, na stadionu Partizana, biće odigran 8. maja, tri kola pre kraja lige. Samo od forme crveno, odnosno crno-belih, zavisiće da li će tada biti odlučivano o titulu ili će odgovor biti poznat ranije.\nOd raspada SFRJ, Partizan je osvojio deset, a Crvena zvezda šest titula prvaka. Jedini tim koji je od tada do danas uspeo da bude šampion je Obilić u sezoni 1997/98.\nU prvom prolećnom kolu, lider dočekuje Jagodinu u Ljutice Bogdana, gde će biti otvorene kapije za sve navijače. Samo na treningu Zvezde u četvrtak skupilo ih se oko 3.000.\nUkoliko se ponovo osvrnemo tradiciji, biće to nova, ubedljiva pobeda Crvene zvezde nad Jagodinom. U četiri dosadašnja superligaška duela dva tima, Zvezda je dobila svaki, uz gol razliku – 15:2. Bilo je 3:0, 4:1, 5:1, 3:0…\nPre početka tog duela (16.00), već će biti poznat učinak fudbalera Partizana na prolećnom debiju. Crno-beli od 13.30 igraju za njih neugodan meč u Čačku, protiv Borca.\nPre 14 godina, Partizan je kraj Morave zabeležio pobedu od 10:0. U tom meču za crno-bele debitovao je kasnije idol navijača Saša Ilić, koji se ove zime (ponovo) vratio u Humsku. Niko se u timu Gorana Stevanovića ne zavarava da će i ovog puta postići deset golova „zebrama“. Verovatno bi svi bili zadovoljni sa 1:0, posle teških zimskih priprema, koje su obeležile razmirice, pa i tuče u timu.\nVojvodina će u Novom Sadu imati priliku da se uveri da li je zimska rekonstrukcija tima bila uspešna ili ne. U goste dolazi „tvrdi“ Hajduk iz Kule, koji obožava da igra „na nulu“.\nDa tako ne bude, potrudiće se napadači Dragan Mrđa, Dušan Tadić, novajlija iz Gane Sadik Adams i najzvučnije pojačanje u Superligi ove zime, Gruzijac Giorgij Merebašvili, najbolji igrač gruzijskog prvenstva prethodne dve sezone.\nSa ozbiljnim zaostatkom u odnosu za beogradske rivale, Voša neće biti bez motiva, jer je plasman u kvalifikacije za Ligu Evrope sa treće pozicije sve, ali ne i garantovan.\nIz lige ispadaju poslednja dva tima, a plasman će u slučaju istog broja osvojenih bodova odlučivati međusobni skor, pa gol-razlika, pa broj postignutih golova…\nU subotu (13.30):\nVojvodina – Hajduk Kula\nBorac – Partizan\nMladi radnik – BSK Borča\nSmederevo – Rad\nCrvena zvezda – Jagodina (16.00)\nOFK Beograd – Spartak Subotica (13.00)\nTABELA: Crvena zvezda 40, Partizan 37, Vojvodina 24, OFK Beograd 24, Spartak 23, Jagodina 21, Javor 19, Smederevo 19, Borac 19, Hajduk 17, Napredak 16, Rad 15, Metalac 15, Čukarički 8.\nTagovi: [ Crvena Zvezda, fudbal, partizan, preseddan, Sport, titula ]\n2 komentara na “Titula Partizanu – istorijski presedan!”\n9 marta, 2010, 14:17\nbice partizan prvi\n7 juna, 2010, 13:33\nPA sta sam ja rekao\n« Rada Radenović rodila sina\nSrpska estrada ne krije posete kod psihijatra »


KAKO ŽIVE KOMŠIJE: Prosečna plata u RS ne podmiruje pola potrošačke korpe\nKAKO ŽIVE KOMŠIJE: Prosečna plata u RS ne podmiruje pola potrošačke korpe\nPotrošačka korpa za četvoročlanu porodicu u Republici Srpskoj u januaru je iznosila 1.844 KM, a prosečna plata od 810 KM „pokrivala“ je te troškove sa svega 43,92 odsto, podaci su Saveza sindikata RS.\nNajviše sredstava trebalo je izdvojiti za prehranu i to 684 KM, stanovanje i komunalne usluge 568 KM, za prevoz 195 KM, odeću i obuću 135 KM, za obrazovanje i kulturu 81 KM, a za higijenu i negu zdravlja 77 KM.\nUkupne potrošačke cene u januaru u Republici Srpskoj bile su za 0,1 odsto veće u odnosu na decembar prošle godine, a najviše su poskupili alkohol i cigarete i to 4,2 odsto.\nKolika je kupovna moć pojedinih građana Srpske govori podatak da su najmanje prosečne neto plate u januaru isplaćene u administrativnim i pomoćnim uslužnim delatnostima 498 KM, ugostiteljstvu 540 KM, građevinarstvu 555 KM, te u prerađivačkoj industriji 597 KM.\nUz to, najmanje plaćeni radnici u RS, zaposleni u administrativnim i pomoćnim uslužnim delatnostima, u januaru su primili manju platu u odnosu na decembar za 47 KM ili 8,6 odsto, upozoravaju sindikalci.


Održana konferencija o rešavanju problematičnih kredita\nU Narodnoj banci Srbije održana je dvodnevna konferencija pod nazivom „Beogradska inicijativa – rešavanje pitanja problematičnih kredita u Srbiji“, koja je organizovana u saradnji s Ministarstvom finansija i Centrom za finansijske usluge Svetske banke (FinSAC), uz učešće velikog broja predstavnika privatnog i javnog sektora, kao i međunarodnih finansijskih institucija.\nSkup su otvorili guverner Narodne banke Srbije Jorgovanka Tabaković, ministar finansija Dušan Vujović, kao i predstavnici međunarodnih finansijskih institucija Fernando Montes-Negret iz Svetske banke//FinSAC, Deheng Kim iz Međunarodnog monetarnog fonda, Mateo Patrone iz Evropske banke za obnovu i razvoj i Tomas Lubek iz Međunarodne finansijske korporacije.\nUčesnici su istakli da će makroekonomska i fiskalna konsolidacija, čiji su efekti već vidljivi, doprineti bržem rešavanju ovog problema, pri čemu su svi učesnici svesni da rešavanje ovog problema ne može biti ni brzo ni lako.\nUmesto iznalaženja pojedinačnih rešenja, napore treba usmeriti na rešenja koja će biti primenljiva na sve slučajeve, pa je detaljna analiza uzroka nastanka i prepoznavanje svih prepreka i „uskih grla“ u rešavanju problema problematičnih kredita aktivnost od velikog značaja kako ne bismo došli u situaciju da se rešavanjem jednog problema izazove drugi. Učesnici konferencije su bili jedinstveni u stavu da rešenja problematičnih kredita moraju da budu moguća i ekonomski održiva.\nPredstavnici i javnog i privatnog sektora slažu se da će dijagnostička ispitivanja banaka koja sprovodi Narodna banka Srbije u saradnji s Međunarodnim monetarnim fondom, po metodologiji uporedivoj s metodologijom Evropske centralne banke, pomoći da se još bliže utvrde problemi u vezi s problematičnim kreditima. Opšti je stav da je, pored iznalaženja rešenja, od ključne važnosti i njihova efikasna primena.\nNa skupu je učestvovalo 150 predstavnika nadležnih ministarstava, banaka, međunarodnih finansijskih institucija, Udruženja banaka Srbije, domaćih i stranih revizorskih kuća, investitora i predstavnika pravne struke.


android | Nemanja Kovačević\nSMS Obaveštenja – završena priča\nDanas sam uklonio svoju prvu android aplikaciju sa Google Play Store-a – SMS Obaveštenja. Razloga ima više a najbitniji su a) promena načina rada sa SMS porukama počevši od android verzije 4.4 koje efektivno onemogućavaju aplikaciju da radi kako je zamišljeno b) nedostatak vremena i činjenica da trenutno živim u USA.\nZa slučaj da neko želi da nastavi tu gde sam stao podigao sam kod na github kao open source projekat. Srećno\nPosted on March 29, 2015 Categories androidTags android, sms notifications, sms obaveštenja2 Comments\nŠta sve morate da znate o Android-u pre nego što se dohvatite Photoshop-a\nPočetkom novembra sam gostovao u Novom Sadu kao govornik na mesečnom okupljanju DAFED-ovaca. Za tu priliku sam pripremio pitku pričicu o tome šta sve morate da znate o Androidu pre nego se dohvatite Photoshop-a. Ako vam je zanimljivo pogledajte…\nPosted on November 28, 2013 March 29, 2015 Categories android, događajiTags android, android obuka, android programiranje, dafed, dizajnLeave a comment


Realan rizik od panevropskog rata - Sputnjik Srbija\n21:45 05 Mart 2021\nRealan rizik od panevropskog rata\n© AFP 2021 / KURT DESPLENTER / BELGA\n17:15 27.04.2015 (osveženo 16:19 05.10.2015) Preuzmite kraći link\nRizik od panevropskog rata je realan, izjavio je Tjeri Bode, holandski filozof i autor knjige „Neophodne granice“ u intervjuu pariskom „Figaru“.\nTridesetdvogodišnji autor jedan je od viđenijih predstavnika novog talasa evropskih intelektualaca koji smatraju da multikulturalizam uništava demokratiju i zalažu se za povratak država-nacija kako bi se izbegao unutrašnji razdor Evrope.\n„Odustajanje od granica nas je učinilo nemoćnim“, kaže Bode, koji smatra da je mehanizam EU, koja donosi 80 odsto regulativa koje nadilaze odluke nacionalnih parlamenata, nedemokratski. Njegova odbrana države-nacije se ne zasniva na nacionalnoj isključivosti, već na uverenju da se unutar granica suverenih država demokratija i zakoni lakše sprovode.\nNATO uvežbava rat protiv Rusije\n„To ne znači da ne postoji evropska civilizacija ili da zemlje ne treba da sarađuju jedne sa drugima, već da ta saradnja uvek treba da se zasniva na suverenom učešću, a ne na političkoj integraciji, koja je, nažalost, bila dominantna tendencija poslednjih decenija“, kaže Bode za Figaro.\n„Evropska unija ne može da bude politički akter, već može da deluje samo u senci i zadovolji se administrativnom funkcijom zaklonjena iza tehnokratske magle Brisela“, smatra Bode.\nPrimer referenduma o evropskom ustavu iz 2005. godine pokazuje, piše Bode, da kada igra po demokratskim pravilima Evropska unija doživljava poraz. Nedostatke u funkcionisanju EU Bode vidi i u njenoj nejasnoj spoljnoj politici, koju ilustruje i odgovor Brisela na krizu u Ukrajini.\n„Evropski političari su neodgovorno raspalili ionako osetljivu situaciju i Rusija je, naravno, odmah odgovorila“, kaže Holanđanin koji Ukrajinu opisuje kao državu sa dve nacije.\n© Sputnik / Mihail Klimenjev\nBžežinski Poljacima: Spremite se za rat\n„Konstatujemo kontra-produktivne odluke naših evropskih lidera, detinjastih, naivnih i neodgovornih, koji bukvalno nikome ne odgovaraju i koji smatraju da svet može ponovo da se iscrta ne uzimajući u obzir istoriju i istorijske identitete. Ima toliko malih lidera koji misle samo kako da povećaju sopstvenu važnost“, iznosi svoje mišljenje Bode.\nPovratak granica i snaženje država-nacija je, smatra Bode, način da se izbegne islamizacija Evrope.\n„Na prvom mestu zato što je to jedini način da se zaustavi masovna imigracija, a potom i zato što će to omogućiti da se obnove naše ekonomije i smanji socijalna napetost“, zaključuje Bode.\ndemokratija, multikulturalizam, intelektualci, autor, političari, Evropa


Međuregionalna saradnja sa Mađarskom sve jača | NS Reporter\nDatum: 01 септембра, 2017\nSEGEDIN – U organizaciji Privredne komore Vojvodine (PKV) i Privredne komore županije Čongrad, u petak 1. septembra 2017. godine u Gradskoj kući u Segedinu održan je Mađarsko-srpski poslovno-turistički forum. Delegaciju PKV predvodila je zamenica generalnog sekretara PKV Bojana Miljuš, zajedno sa višim samostalnim stručnim saradnikom u Udruženju usluga PKV Dragicom Samardžić i samostalnim stručnim saradnikom za međunarodnu saradnju PKV Milanom Stojanovim.\n„PKV i Trgovinsko-industrijska komora županije Čongrad imaju tradicionalno dugogodišnju dobru saradnju. U maju mesecu ove godine potpisan je inovirani protokol o saradnju i današnji poslovni forum turističkih privrednika APV i R. Mađarske je rezultat zajedničkih aktivnosti“, istakla je Miljuš.\n„Ali izuzetno značajnu ulogu imale su i aktivnosti privrednih komora i jedne i druge strane. Ukupna privredna saradnja sa Mađarskom u proteklim godinama je u kontinuitetu beležila rast, sa blažim oscilacijama. U 2016. godini robna razmena sa Mađarskom je povećana za 6,1 odsto. U periodu januar – jun 2017. godine premašeni su polugodišnji rezultati robne razmene za 2016. godinu, pa je za očekivati da će i ove godine, saradnja sa Mađarskom biti uspešna“, istakla je Bojana Miljuš.\nZvanično je najavila i održavanje narednog Srpsko-mađarski poslovno-turistički foruma, u okviru „Dana Vojvodine u Budimpešti“, koji će se održati u Ambasadi Republike Srbije u Mađarskoj, 15. septembra 2017. godine, a u organizaciji PKV, Ambasade RS u Mađarskoj, Mađarsko-srpskog poslovnog saveta i Turističke organizacije Vojvodine. održati\nNarednog dana predviđen je nastavak program u vidu studijske posete i obilaska turističkih preduzeća, hotela i kompleksa apartmana u Segedinu i njegovoj okolini, gde će se predstavnici turističke privrede Vojvodine upoznati sa primerima najbolje prakse turističke delatnosti županije Čongrad\nIzložba reprodukcija ukrajinskog umetnika Tarasa Ševčenka u KCNS


Pripreme za ukidanje pritvora Šariću (VIDEO) | Insajder\nPripreme za ukidanje pritvora Šariću (VIDEO)\nApelacioni sud je nedavno ukinuo uznemirenje javnosti kao jedan od osnova za pritvor Darka Šarića koji je optužen da je organizovao grupu odgovornu za šverc 5,7 tona kokaina. U odluci, koju je Insajder je dobio po Zakonu o pristupu informacijama od javnog značaja, navodi se da se optuženi nalazi u pritvoru više od tri i po godine, a da je od izvršenja dela koja mu se stavljaju na teret prošlo osam godina. Zbog toga je Apelacioni sud prihvatio žalbu branioca i Šariću ukinuo pritvor po osnovu uznemirenja javnosti.\nTužilac Saša Ivanić 1. novembra, kada je 18 put odloženo suđenje za šverc kokaina, rekao pred sudom da je cilj odbrane želi da probije rok za suđenje u razumnom roku da bi Šarić bio pušten iz pritvora.\n“Sve ovo usmereno je samo na jednu stvar – da se ishoduje puštanje Darka Šarića iz pritvora“, rekao je Ivanić.\nAdvokat Darka Šarića, Radoslav Baćović, kaže za Insajder da će odbrana u januaru ponovo tražiti puštanje Šarića iz pritvora i navodeći da je jedan od razloga za puštanje dugo trajanje postupka.\n“Za to postoje brojni pravni razlozi. Darko Šarić je već četiri godine u pritvoru, a postupak traje već osam godina i koja bi to javnost bila uznemirena njegovim puštanjem na slobodu”, navodi Baćović.\nApelacioni sud: Javnost više nije uznemirena\nUpravo to je potvrdila i odluka Apelacionog suda od 25. oktobra 2017 - da više ne postoji uznemirenje javnosti zbog krivičnih dela za koje je Darko Šarić optužen. Ovu odluku Insajder je dobio po Zakonu o pristupu informacijama od javnog značaja.\nU toj odluci navodi se da se optuženi nalazi u pritvoru više od tri i po godine, a da je od izvršenja dela koja mu se stavljaju na teret prošlo osam godina. Zbog toga je Apelacioni sud prihvatio žalbu branioca i Šariću ukinuo pritvor po osnovu uznemirenja javnosti.\n“Osnovano se žalbom branioca okrivljenog ističe da više ne postoje razlozi za produženje pritvora prema okrivljenom Darku Šariću po ovom zakonskom osnovu, odnosno okolnosti na osnovu kojih se može zaključiti da su način izvršenja ili težina dela doveli do uznemirenja javnosti, a koje uznemirenje javnosti može ugroziti nesmetano i pravično vođenje postupka“, navodi se u odluci Apelacionog suda od 25. oktobra.\nZanimljivo je da je samo četrdeset dana ranije 6. septembra, isti Apelacioni sud smatrao je da uznemirenja javnosti još ima i da ima razloga da Šarić bude u pritvoru i po tom osnovu.\n“U konkretnom slučaju način izvršenja i težina posledice krivičnog dela za koje se okrivljeni tereti jesu doveli do uznemirenja javnosti koje može ugroziti nesmetano i pravično vođenje krivičnog postupka ukoliko bi se okrivljeni našao na slobodi“, navedeno je u odluci apelacionog suda od 6. septembra 2017. godine.\nNekada je četiri godine bilo maksimalno vreme koliko optuženi može da provede u pritvoru tokom suđenja. Danas taj rok ne postoji, ali ne retko baš nakon proteka četiri godine sud odlučuje da okrivljene pusti bar u kućni pritvor, sada zbog dužine trajanja postupka.\nTako je sud recimo u slučaju ubistva Slavka Ćuruvije, optužene za to ubistvo pustio u kućni pritvor zbog dugog trajanja zatvorskog pritvora, i u obrazloženju te odluke sud je naveo da je zbog protoka vremena stepen uznemirenja javnosti manji.\n„I dalje stoje okolnosti da se prema okrivljenima primenjuje mera pritvora, ali veće smatra da zbog dužine trajanja ovog postupka, kao i dužine vremena koje su okrivljeni proveli u pritvoru, a koje je tri i po godine, kao i činjenice da se sporni događaj desio pre sada skoro 18 godina, da je, dakle, zbog protoka vremena smanjen intenzitet uznemirenosti javnosti. U ovoj fazi postupka to nas je opredelilo da ukinemo pritvor i zamenimo ga kućnim pritvorom, sa obaveznom merom primene elektronskog nadzora“\nSuština ove odluke očito je bila i dužina trajanja postupka.\nPostupak protiv Darka Šarića za šverc kokaina traje više od sedam godina i u međuvremenu je doneta jedna prvostepena presuda koju je Apelacioni sud ukinuo.\nOdržana polovina zakazanih pretresa\nU ponovljenom postupku koji je počeo 26. septembra 2016. godine, prema informacijama koje je Insajder dobio od Višeg suda u Beogradu, održano je tek nešto više od polovine zakazanih pretresa. Do kraja novembra zakazano je 43 pretresa, a održano 23, dok je 20 otkazano.\nOvakvom toku postupka najviše su doprineli advokati i okrivljeni, jer je najviše pretresa čak 14 otkazano zbog njihovog izostanka koji su uglavnom pravdali bolešću, koja je nastupila neposredno pred zakazani pretres.\nOdbrana je neposredno pred pretres dva puta tražila izuzeće zamenika tužioca i tužilaštva za organizovani kriminal i to u februaru i aprilu. Zbog zahteva za izuzeće predsednika veća zakazano suđenje nije držano u septembru.\nDužem trajanju postupka doprinela je i predaja dvojice okrivljenih u novembru i zbog njihove pripreme odbrane tog meseca nije bilo suđenja. Kada su se u decembru pojavili pred sudom, opet su rekli da nisu spremni da iznose odbranu i odgovaraju na pitanja.\nI to prvo suđenje u decembru je prekinuto jer su advokati Darka Šarića na samom suđenju tražili izuzeće predsednika veća, celog veća i predsednika suda, o čemu mora da odluči predsednik Apelacionog suda u Beogradu.\nMeđutim taj sudeći dan se računa u održane pretrese, pa je moguće da da računica suda i nije sasvim tačna. Odnosno da sud ne računa da je suđenje odloženo kada recimo kao juče održi deo suđenja a onda mora da prekine jer je traženo izuzeće.\nTako na spisku odloženih suđenja nema 20. oktobra ove godine kada je advokat odlučio da ne dođe jer ima zakazanu parnicu, pa je to sudu najavio dan ranije. Advokat Dejan Lazarević rekao je sudu da mogu i da ga kazne ali da mora da ide na parnicu koju je Darko Šarić pokrenuo protiv svedoka saradnika “a koje se odnosi na 4,5 miliona evra koje svedok saradnik Joksović nije vratio Šariću”.\nŠarić u pritvoru po još dva osnova\nPoslednja odluka apelacionog suda u vezi s pritvorom Darku Šariću je da ukine kao osnov uznemirenje javnosti, ali i dalje smatra da je pritvor opravdan zbog opasnosti od bekstva i zbog osobitih okolnosti koje ukazuju da će u kratkom vremenskom periodu ponoviti krivično delo.\nŠarić je i ranije osuđivan što spada u otežavajuće okolnosti u vezi sa namerom da ponovi krivično delo. Opasnost od bekstva postoji jer je Šarić bio u bekstvu četiri godine od otpočinjanja suđenja.\n“Promena člana veća neće na duže vreme prolongirati trajanje postupka”\nPostupci protiv Darka Šarića počeće i januaru iz početka zbog činjenice da je predsednik suda Godišnjim rasporedom jednog od sudija u veću prebacio u drugo odeljenje. Naime, sudija Aleksandar Trešnjev neće više biti sudija Posebnog odeljenja. Zbog svega što se događalo u vezi sa tim rasporedom Trešnjev je govorio za Insajder.\nU odgovorima koje smo dobili iz Višeg suda navodi se i izjašnjenje predsednika veća u vezi sa ponavljanjem postupka. On navodi da je će ovo biti treći put da se menja član veća. U januaru 2016, prema navodima suda u dva sudeća dana optuženi su izneli odbrane i izvršen uvid u pisane spise predmeta, a da je 2012. Takođe sve do tada preduzeto “ponovljeno u izuzetno kratkom roku i oba predmeta su nastavila nesmetano da teku”.\n“Izvesno je da izmena u sastavu veća neće dodatno i na duže vreme prolongirati trajanje postupka, očekujemo da će sve procesne radnje koje su do tada izvedene ponoviti u najkraćem mogućem roku”, navodi se u odgovorima Višeg suda.\nAdvokat odbrane međutim navodi da će odbrana pristati da se neki dokazi ne izvode ponovo, ali da će ipak tražiti da se neki ponovo vide i to zbog kako kaže javnosti\n“Mi ćemo u nastavku postupka tražiti da se izvedu neki novi dokazi, eventualno da se ponove neki koje mi smatramo važnim, a saglasićemo se da se neki dokazi ne izvode ponovo”, kaže Baćović


Nova šefica IOM-a u BiH Laura Lungarotti: U Blažuj neće dolaziti novi migranti | Krajina.BA\nNova šefica misije Međunarodne organizacije za migracije u BiH Laura Lungarotti se obratila na današnjoj sjednici Skupštine KS o migrantskoj krizi prilikom čega je kazala da u Blažuju više neće biti novih prihvata migranata.\nLungarotti je zamijenila dosadašnjeg IOM-ovog šefa u BiH Petera Van der Auweraerta koji je sada u misiji u Južnom Sudanu. Na početku obraćanja se zahvalila na saradnji i pohvalila policiju Kantona Sarajevo za podršku prilikom incidenta do kojeg je došlo u Blažuju.\nOna je navela da IOM blisko i dobro sarađuje sa državnim policijskim agencijama, međutim da želi proširiti saradnju i sa kantonalnim institucijama, naročito općinama u kojima se nalaze migrantski centri.\nAkcenat bi bio na boljoj saradnji sa ministarstvima unutrašnjih poslova na samoj sigurnosti kampova navodeći da IOM plaća privatne zaštitarske agencije, no da je i prisutnost policije potrebna.\n“Nakon onog događaja u Blažuju, poduzeli smo veliki broj akcija i koraka, jedan od tih je i sastanak sa premijerom i ministrima u KS, donijeli smo neke zaključke, također su doneseni i neki zaključci tokom sastanka s ministrom sigurnosti, a jedan od tih je da neće biti više novih prihvata migranata na teritoriji Blažuja”, kazala je ona.\nZaključuje da su u posljednje vrijeme poduzete mnoge, dodatne aktivnosti kako bi se povećala sigurnost u i oko kampova.\nPrethodni članakEuro 2022 / Futsal reprezentacija BiH večeras igra protiv Sjeverne Makedonije\nNaredni članakDZ Cazin: Plan kontinuirane vakcinacije za 2021. godinu


10 najboljih hotela koji primaju kućne ljubimce - Noto\nHoteli koji dozvoljavaju kućne ljubimce - Noto, Italija\nHoteli koji primaju kućne ljubimce - Noto\n81 od 298 objekata odgovara vašim filterima. Obriši sve filtere\nBr. 1 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 2 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 3 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 4 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 5 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 6 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 7 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 8 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 9 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 10 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 11 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 12 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 13 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 14 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 15 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 16 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 17 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto\nBr. 18 od 81 – objekti sa najboljim odnosom cena/kvalitet – Hoteli koji primaju kućne ljubimce - Noto


EHO sarađuje sa opštinom Brus i Fondacijom za otvoreno društvo Srbije na poboljšanju uslova stanovanja Roma i Romkinja\n23 jul 2014 .\nEkumenska humanitarna organizacija je nastavila sa realizacijom projekta ”Socijalna inkluzija i poboljšanje uslova života Roma i Romkinja u Srbiji” i u maju, 2014. godine uspostavila saradnju sa opštinom Brus i Fondacijom za otvoreno društvo Srbije.\nKrajem jula potpisana je Garancija oraspodeli finansijskog učešća u projektu i Sporazum o saradnji sa opštinom Brus. Nakon procene stanja u romskom naselju u Brusu,odabrano je 30 porodica koje će početkom avgusta, 2014. godine, početi sa sprovođenjem i/ili organizovanjem građevinskih radova.\nDo kraja 2014. godine, 30 najugroženijih porodica će samostalno poboljšati uslove stanovanja.\nEHO je obezbedio finansijska sredstva u visini od 7.25 miliona rsd, dok opština Brus i Fondacija za otvorene društvo Srbije učestvuje sa 6.51 miliona rsd, u realizaciji projekta. Ukupna vrednost projekta je 13.76miliona rsd.\nProjekat se realizuje po autorskom modelu rada (EHO, HEKS i SKAT) „Obnova romskih naselja zasnovana na potrebama njihovih stanovnika”.\nInternacionalni partneri na projektu su: HEKS(Humanitarna organizacija švajcarskih protestantskih crkava), Švajcarska; SDC (Švajcarska agencija za razvoj i saradnju), Švajcarska; FOM (Federalna agencija za migracije), Švajcarska i Kneževina Lihtenštajn.


Vrhovni sud: Džonson i Džonson da plati 2,12 mlrd dolara\nTanjug 1. juna 2021. 16:47\nVAŠINGTON – Američki Vrhovni sud odbio je žalbu kompanije Džonson i Džonson u kojoj je tražila poništenje odštete od 2,12 milijarde dolara ženama kojima su proizvodi te kompanije, koji sadrže talk, izazvali rak jajnika.\nOvom odlukom Vrhovnog suda ostaje na snazi prošlogodišnja presuda Apelacionog suda države Misuri kojom je kompaniji naloženo da 22 žene dobiju ukupnu nadoknadu od 2,12 milijardi dolara čime je bio umanjen iznos naknade iz prvostepene presude, prenosi Rojters.\nSud iz Misurija je 2018. godine naredio kompaniji DŽonson i DŽonson da plati odštetu od 4,7 milijardi dolara za 22 žene kojima su proizvodi te kompanije, koji sadrže talk, izazvali rak jajnika.\nNakon šestonedeljnog suđenja porota je odlučila da tužilje dobiju 4,14 milijardi dolara kaznene odštete i 550 miliona za kompenzacijsku odštetu.\nStručnjaci su svedočili tokom suđenja da je azbest, poznati kancerogen, pomešan sa mineralnim talkom koji je osnovni sastojak Džonson i Džonson bebi pudera i proizvoda za tuširanje, a advokati su rekli da su vlakna azbesta i čestice talka pronađene u tkivu jajnika mnogih žena.\nVrhovni sud u Misuriju, najviši sud države, u novembru je odbio da sasluša žalbu kompanije na presudu Apelacionog suda u Misuriju, što je navelo Džonson i Džonson da se žali Vrhovnom sudu SAD.


"Žestival" osim rakije od ove godine promovisaće i ostale autentične proizvode\nU Užicu će u petak i subotu, na Trgu partizana, biti održan četvrti „Žestival“ koji je u prethodna tri izdanja imao nadnaslov Međunarodni festival voćnih rakija, a od ovog puta zvaće se Međunarodni fesitval prirode i tradicije.\nOsim rakije ovde će u subotu na 54 štanda biti izloženi autentični proizvodi iz Srbije, BiH i Crne Gore spravljani na tradicionalan način, poput meda, džemova, sokova, suvomesnatih proizvoda, lekovitog bilja, sireva, rukotvorina... Predstaviće se i vlasnici etno turističkih gazdinstava.\n- Od ove godine „Žestival“ usmeravamo da u temelju ima obeležje poslovnog događaja na kome će izlagači ne samo predstaviti šta proizvode, već i napraviti direktan kontakt sa velikim kupcima kao što su veletrgovine i ugostiteljski sektor. Mada Festival nije više potpuno posvećen njoj, veliku pažnju posvećujemo promociji voćne rakije kao hedonističkog proizvoda koji je našao put do probirljivih tršišta – kaže za „Blic“ Branislav Mitrović, predsednik Skupštine grada Užica i organizacionog odbora „Žestivala“.\nBanislav Mitrović: Zakazali smo poslovni susret proizvođača i velikih kupaca\nČuveni užički pekar Dragan Lazić Šuljaga na prošlogodišnjem „Žestivalu“ ispekao je komplet lepinju za Ginisa, prečnika 80 cenitimetara, a subotu će, najavljeno je, na Trg izneti još veću i potući svoj rekord. Tokom celog izlagačkog dana na bini će se smenjivati kulturnoumetnička društva. Promoter fesitvala je mis Srbije Anđelija Rogić.\nMis Srbije Anđelija Rogić promoter "Žestivala"\nU subotu na istom mestu je zakazano „Boemsko veče“ kada će Trg biti pretvoren u kafanu na otvorenom. Kao i prošle godine biće to prilika da se evociraju uspomene na staro Užice, ovdašnje boeme, vreme kada je kafana bila institucija, kada se više družilo i pevalo.\nOve godine biće oživljena sećanja na Miodraga Marinkovića zvanog Mića Burov, opštinskog činovnika poznatom po boemskim dogodovštinama, i Miodragu Popoviću Pipelji koji je sve govorio u stihu. Ovom prilikom tamburaši će promovisati i "Užičku pesmu" koja upravo priča o starom Užicu.\nDetalj sa prošlogodišnje "Boemske večeri"\nU pedvečerje „Žestivala“, u petak, biće održan koncert „Užičani za Užičane“ na kome će nastupiti Miloš Radovanović, zlatna truba Guče Ivan Jovanović, Nebojša Mita Milutinović i Ratko Erić.


VBA u aprilu upozorila Makedoniju šta se sprema - Sputnjik Srbija\n20:12 29 Septembar 2020\n23:15 11.05.2015 (osveženo 16:19 05.10.2015) Preuzmite kraći link\nDirektor Vojnobezbednosne agencije Petar Cvetković izjavio je da su srpske službe bezbednosti još u aprilu upozorile makedonske kolege na moguće napade, ali da su oni verovali da su te priče preuveličane.\nCvetković je napomenuo da su albanski teroristi koji su izveli napad u Kumanovu duže vreme boravili u tom delu Makedonije.\nCvetković je rekao da su pripadnici te terorističke grupe bili uglavnom sa Kosova, ali da su pojedini njihovi članovi i iz Makedonije, pa čak i sa juga centralne Srbije, a da im je zajednički cilj bio stvaranje „velike Albanije“.\nPrvi čovek VBA rekao je, gostujući na TV Pink da ideje stvaranja „velike Albanije“ imaju određenu podršku sa Zapada i da se to vidi i po tome kako neke političke izjave u tom smislu nisu bile osuđene, ali i po tome kako su zapadni mediji izveštavali o terorističkom napadu u Kumanovu.\nPrema njegovim rečima, cilj terorista je bio da takvom akcijom obeleže i 12. maj kada je 2010. godine ubijen jedan od njihovih vođa.\nGovoreći o odluci da se podigne nivo borbene gotovosti Vojske Srbije, Cvetković je rekao da se to, pre svega, odnosi na onaj deo vojske koji se nalazi u Kopnenoj zoni bezbednosti.\nTo je, kaže, potrebno kako bi se povećala budnost, jer postoji opasnost da se jedan deo terorista izvukao iz Kumanova, s obzirom na to da se procenjena jačina te grupe ne slaže s brojem ubijenih i zarobljenih terorista.\nDirektor policije Milorad Veljović rekao je da nema opasnosti po građane Srbije, da je granica prema Makedoniji bezbedna, ali da se snage bezbednosti neće opuštati i da će podići nivo gotovosti i koordinacije između policije i vojske i bezbednosnih službi.\nIz Makedonije u Srbiju je, bežeći od sukoba, do sada prešlo oko 450 ljudi, uglavnom onih koji imaju rođake u Preševu, a država je spremna da im pomogne na svaki način, istakao je Veljović.\nTeroristi u Kumanovu bili telohranitelji političara (video)\nSrbin među stradalim policajcima u Kumanovu\nOEBS apeluje na mir u Kumanovu\nteroristi, vojnobezbednosna agencija, Petar Cvetković, Milorad Veljović, Srbija, Kumanovo, Makedonija


Iskra KG: Stari zanati na nov način\n27.06.2015 Modni Vrisak 0\nU Kragujevcu već godinama postoje razna udruženja koja okupljaju kreativce koji se bave starim i umetničkim zanatima. Ciljevi su uvek bili isti, ali je put do njihovog ostvarenja bio težak i završavao se uglavnom raspadom celog udruženja.\nI pored svih problema i dalje postoji želja i potreba da se udružimo i probamo ponovo da ostvarimo naše snove. Udruženje "ISKRA KG", koje se bavi celoživotnim obrazovanjem žena, sa predsednicom Dobrilom Desivojević i organizatorom prodajnih izložbi Majom Stevanović (Đurđevak nakit), žele da izađu u susret i omoguće kreativcima da konačno dobiju pravi status u Kragujevcu.\n"Cilj nam je se okupimo i zajedno sa gradom omogućimo prodajni prostor i što više prodajnih izložbi, a takođe i da podignemo priču na viši i kvalitetniji nivo. Zato smo Vam pripremili, za početak, prodajnu izložbu "PRVE ISKRINE ČAROLIJE", koja će se održati 15., 16. i 17. jula 2015. godine u prolazu između Terranove i Vojvođanske banke. Dodjite, podržite nas, obradujte sebe i uživajte u našim rukotvorinama.", izjavljuje Maja stevanović.\nStari zanati Nakit Iskra kg